EUR/USD Bakal Susut Lebih Rendah Menjelang NFP?

Jika diperhatikan pergerakan harga pada carta pasangan mata wang EUR/USD semalam (Rabu), harga nampaknya masih gagal untuk tembusi zon rintangan 1.22500.
Jangkaan untuk harga meneruskan kenaikan meleset apabila US dolar dilihat bergerak lebih kukuh pada sesi Eropah semalam sebelum mula melemah kembali pada sesi New York.
Penurunan di bawah paras sokongan Moving Average 50 (MA50) kemudiannya telah menguji semula zon RBS (resistance become support) 1.21800-1.21500.
Seperti minggu-minggu sebelum ini, zon tersebut berjaya menyokong semula untuk harga membuat kenaikan daripada jatuh lebih rendah.

Prestasi pasaran Wall Street yang suram dilihat mendorong peningkatan nilai US dolar sebagai mata wang safe-haven, namun hasil perbendaharaan AS yang lemah berlegar di sekitar paras 1.60% masih memberi tekanan kepada US dolar.
Pelabur walau bagaimanapun masih berwaspada terhadap pergerakan pasaran khususnya bagi mata wang US dolar menjelang laporan pekerjaan NFP AS pada Jumaat.
 Secara teknikal, pelabur akan memberi tumpuan pada 2 zon utama di carta EUR/USD.
Untuk kenaikan harga, zon rintangan 1.22500 bakal diuji sekali lagi. Sekiranya zon ini berjaya ditembusi, pelabur optimis untuk harga meneruskan trend bullish sebelum ini dengan jangkaan untuk menuju paras tumpuan 1.23000 pula.
Sebaliknya, untuk situasi penurunan semasa harga, zon RBS 1.21800-1.21500 diharapkan untuk terus menyokong harga daripada jatuh lebih rendah.
Jika zon tersebut terus ditembusi, harga bakal susut sehingga ke zon RBS 1.20900-1.20600 dan pelabur bersedia untuk menerima isyarat trend bullish harga sudah berakhir.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Sebab Pengukuhan Matawang GBP Ketika Ini : PMI Sektor Perkhidmatan

Aktiviti dalam sektor perkhidmatan UK pada bulan lalu meningkat ke paras tertinggi sejak Oktober tahun 2017 menurut laporan yang dikeluarkan pada pukul 4.30 petang tadi.
Firma penyelidikan Markit mengumumkan bacaan indeks PMI sektor perkhidmatan UK naik ke paras 55.1 pada bulan Jun berbanding 54.0 yang dicatatkan pada Mei. Jangkaan pasaran untuk data kali ini adalah 53.9.
Pasangan matawang GBP/USD sejak pukul 3 petang tadi dilihat tertekan selepas mencapai paras tertinggi hari Rabu. Ia dilihat pulih semula dan membuat kenaikan selepas indeks sektor perkhidmatan merekodkan bacaan yang memberangsangkan. Matawang GBP menguat secara keseluruhan apabila ia juga mengukuh berbanding matawang utama yang lain.
 Data PMI sektor perkhidmatan adalah salah satu daripada 3 data PMI yang dikeluaran pada minggu ini. Dua data indeks sektor pembuatan dan pembinaan telah dikeluarkan masing-masing pada Isnin dan Selasa. PMI pembuatan UK mencatat bacaan 54.4 melebihi jangkaan 54.1 dan PMI pembinaan UK mencatat bacaan 53.1 lebih daripada jangkaan 52.6.
Daripada ketiga-tiga data PMI ini, sektor perkhidmatan adalah data paling penting kerana ia mewakili sebahagian besar keseluruhan ekonomi Britain.
“Pertumbuhan yang kukuh dalam sektor perkhidmatan menunjukkan ekonomi melantun semula pada suku kedua dan membuka pintu kepada kenaikan kadar faedah bulan Ogos, khususnya apabila tekanan inflasi juga melonjak tinggi,” demikian kata Chris Williamson, ketua perniagaan ekonomi Markit.


Kanada Catat ‘Trade Surplus’ Tiga Bulan Berturut-Turut

Lebihan dagangan (trade surplus) Kanada meningkat dengan tidak dijangka pada Januari dengan negara ini terus menjual lebih banyak barangan kepada global berbanding yang dibeli dari luar negara.
Lebuhan dagangan berkurangan kepada C$810 juta pada Januari berbanding yang dicatatkan sebelum ini sebanyak C$900 juta seperti yang dikeluarkan oleh Jabatan Statistik Kanada pada Selasa. Jangkaan bagi data kali ialah C$200 juta.
Imbangan perdagangan adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade defisit (kurangan dagangan).
Bagi Januari, eksport barangan dan perkhidmatan dinilai sebanyak $46.45 billion, manakala import $45.64 billion.
 Perdagangan negara ini semakin kukuh sejak beberapa bulan lepas, dengan November dan Disember merekodkan lebihan dagangan dua bulan berturut-turut sejak dua tahun lalu. Untuk pengetahuan pembaca, perdagangan Kanada yang terbesar adalah dengan Amerika Syarikat negara jirannya. Jika negara ekonomi terbesar dunia ini mendapat momentum, ekonomi Kanada akan mendapat kesan positif secara tidak langsung.
Nilai rendah Loonie juga menjadikan harga barangan Kanada lebih murah dan menarik pembeli dari negara-negara luar. Untuk rekod, nilai US dolar meningkat 34% sejak tahun 2012 yang memberi kelebihan kepada Kanada.
Kedua-dua negara  ini terlibat dengan perjanjian perdagangan bebas NAFTA (North American Free Trade Agreement) dengan Mexico sejak 1994. Sejak Presiden Trump memasuki White House pada 20 Januari, beliau telah mengarahkan kajian semula kepada perjanjian ini bagi melindungi industri domestik AS.
Dua negara ini Kanada dan AS akan mengeluarkan data pekerjaan pada Jumaat yang merupakan data paling ditunggu-tunggu oleh pasaran setiap bulan.


Analisis Teknikal EUR/USD – Timeframe H1 – 24/10/2018

Pergerakan harga pada chart EUR/USD pada dagangan semalam dilihat bergerak mendatar dalam julat harga 50 pips di bawah paras Magic Pivot semalam berikutan kebimbangan pasaran terhadap ketidaktentuan krisis bajet Itali yang menjejaskan nilai matawang Euro. Harga dilihat gagal menyambung penurunan yang dibuat pada dagangan Isnin sebelumnya dan bergerak di sekitar paras support 1.14600. Penganalisis pasaran berpendapat isu bajet Itali akan menimbulkan keraguan dalam pasaran sama ada ECB dapat menaikkan kadar faedah pada tahun hadapan.
Pada sesi pasaran Asia hari ini, harga dilihat bergerak perlahan pada permulaan sesi dan pergerakan harga hanya di sekitar paras Magic Pivot 1.1467 hari ini sahaja dan cuba untuk membuat penurunan. Jika harga terus didagangkan lebih rendah dari paras 1.14600, berkemungkinan harga akan membuat penurunan ke paras support 1.1440 di mana paras ini telah diuji harga pada dagangan semalam dan juga Jumaat lalu. Jika harga berjaya breakout paras support itu, harga bakal membuat lower low yang baru ke paras support 1.1412 (MagicS2). Seterusnya jika EURO berterusan didagangkan lemah berbanding USD, harga boleh mencecah penurunan sehingga ke paras support 1.1385 (MagicS3).
Namun, jika harga dilihat gagal membuat penurunan lebih rendah dan krisis bajet di Itali mula memberikan gambaran yang positif, Euro bakal melonjakkan harga ke paras lebih tinggi. Paras awal yang dilihat akan dituju harga adalah resistance yang terdekat iaitu pada 1.1495 (MagicR1). Seterusnya, harga dijangka akan meneruskan lagi kenaikan sehingga ke paras resistance 1.1521 (MagicR2) yang dilihat berada pada zon SBR (support become resistance). Dan jika harga masih mampu membuat sedikit lagi kenaikan dari paras tersebut, pasaran akan menunggu reaksi harga pada paras resistance 1.1550 (MagicR3) untuk harga menguji paras ketinggian yang dicapai harga pada Isnin lalu.
 Kesatuan Eropah memintai Itali agar menghantar perancangan bajet yang baru dalam masa terdekat atau Itali bakal berdepan tindakan disiplin. Terus ikuti perkembangan krisis bajet tersebut yang masih membayangi Euro dalam pasaran semasa. Lihat paras-paras tumpuan harga pada chart EUR/USD dengan berpandukan paras yang disediakan pada indicator Moshed Magic Line.

Paras support: 1.1440, 1.1412, 1.1385.
Paras resistance: 1.1495, 1.1521, 1.1550.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/USD ‘Menggila’ Sehingga Pamer 130 Pips Lonjakan Padu Harga!

Pound Sterling menjadi mata wang tumpuan utama pada sesi New York semalam apabila pelabur menyaksikan lonjakan bertenaga harga semula selepas mata wang Britain itu bergerak lemah sejak awal minggu.
Pasaran telah memberi reaksi terhadap keputusan mesyuarat polisi monetari bank pusat England yang dilihat bernada hawkish.
Bank of England (BOE) mengekalkan kadar faedah tidak berubah di paras terendah 0.10% untuk mesyuarat pertama bagi tahun 2021.
Namun lebih menjadi tumpuan adalah petunjuk oleh bank pusat bahawa langkah pelaksanaan kadar faedah negatif dilihat semakin menjauh untuk menjadi pilihan sekurang-kurangnya bagi tempoh 6 bulan.
Ini telah menyuntik semula pengukuhan buat mata wang Pound dan pelabur menyaksikan lonjakan sehingga 130 pips pada carta harga pasangan mata wang GBP/USD sebaik sahaja keputusan mesyuarat BOE diterbitkan.
Jika diperhatikan, pergerakan harga pada sesi sebelumnya melihatkan harga menyambung trend penurunan sehingga melepasi paras sokongan 1.36000.
Namun selepas mencecah ke paras sekitar 1.35650, harga mencanak sehingga hampir mencecah paras 1.37000 semula di zon resistance bagi dagangan minggu-minggu sebelum ini.
Harga juga dilihat telah menembusi halangan Moving Average 50 (MA50) pada rangka masa 1 jam pergerakan harga, namun pelabur berwaspada untuk petunjuk arah pergerakan harga yang lebih jelas.
 Sehingga dagangan yang bersambung ke sesi Asia, harga kembali mendatar berlegar di bawah paras 1.37000.
Kenaikan harga yang berjaya melepasi paras 1.37000 akan menguji semula paras ketinggian 1.37500 yang masih gagal ditembusi selepas diuji beberapa kali untuk beberapa minggu.
Untuk paras ketinggian terbaru, zon harga 1.38300 dilihat akan menjadi antara paras tumpuan atau sasaran kenaikan yang diteruskan harga.
Sebaliknya jika harga menyambung semula trend penurunan di awal minggu, harga bakal kembali semula ke zon sokongan 1.36000 dan juga paras terendah yang dicapai semalam.
Seterusnya zon RBS (resistance become support) pada 1.35300 dan juga paras 1.35000 dilihat menjadi destinasi tumpuan pada penurunan harga.
Selain laporan pekerjaan NFP AS, pelabur juga akan memberi tumpuan terhadap ucapan oleh Gabenor BOE, Andrew Bailey untuk petunjuk yang baru.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Laporan Bulanan OPEC Membawa Berita Gembira Buat Pasaran Minyak Mentah!

OPEC mengeluarkan isyarat hari ini bahawa masalah lebihan minyak berjaya dikurangkan menjelang 2017 berikutan kesungguhan kumpulan pengeluar utama minyak dunia dalam membendung masalah lebihan output.
Bagi bulan pertama perlaksaan perjanjian, OPEC menunjukkan tanda-tanda positif terhadap jumlah inventori buat kali yang pertama sejak tahun 2001.
Menurut laporan yang dikeluarkan OPEC, Pertubuhan Negara-Negara Pengeksport Petroleum tidak termasuk Indonesia mengepam hamper 33.085 juta tong sehari bulan lepas. Perangkaan yang dikumpulkan dari sumber sekunder ini menunjukkan penurunan sebanyak 221,000 tong bagi bulan November.
 Angka yang direkod oleh OPEC bagi bulan November merupakan jumlah stok simpanan yang paling tinggi sejak tahun 2008 lagi.
Selain melaporkan pengurangan output, OPEC juga mengurangkan unjuran bekalan minyak mentah bagi tahun 2017 oleh non-OPEC termasuk Russia.
OPEC meramalkan bahawa bekalan yang disalurkan oleh non-OPEC meningkat sebanyak 120,000 tong sehari tahun ini, kurang dari jangkaan sebanyak 300,000 tong bulan lalu, walaupun AS menambah pengeluaran minyak mereka.

Data Pekerjaan UK Positif, Pendapatan Meningkat


Kes Coronavirus Di Luar China Membimbangkan – Catat Peningkatan Mendadak Pada Hujung Minggu!

Dolar Amerika kembali diniagakan mengukuh berbanding matawang safe-haven yen selepas ditolak jatuh oleh data PMI pembuatan dan perkhidmatan Amerika Syarikat yang mengecewakan.
Data PMI pembuatan A.S bagi bulan Februari yang diterbitkan pada Jumaat mencatatkan bacaan merosot kepada 50.8 daripada 51.9 bacaan bulan lalu, serta tersasar daripada jangkaan pasaran untuk meningkat 51.5.
Sementara PMI perkhidmatan pula menyusut kepada 49.4 daripada bacaan yang dicatatkan bulan sebelumnya iaitu 53.3 dan jauh tersasar dari jangkaan untuk berkembang sebanyak 53.3. Bacaan ini menunjukkan penurunan pertama dalam aktiviti perniagaan sejak Februari 2016.
Ini menyebabkan dagangan dolar euro turut mendapat manfaat untuk diniagakan meningkat berbanding USD setelah peningkatannya sebelum ini diangkat oleh bacaan data PMI pembuatan dan perkhidmatan Zon Eropah yang memberangsangkan.
Selain itu, laporan PMI pembuatan dan perkhidmatan di UK juga telah mendorong peningkatan bagi dagangan matawang pound berbanding US dolar sebelum didagangkan mendatar pada sesi Asia hari ini.
 Dagangan sesi Asia turut menyaksikan indeks dolar berbanding enam matawang utama lain terus mengukuh dengan kenaikan sebanyak 0.2% kepada 99.52.
Matawang Asia didagangkan lemah diheret oleh kebimbangan yang semakin meningkat apabila jumlah kes coronavirus di luar negara China terus mencatat peningkatan menyebabkan pelabur mendapatkan dolar USD dan emas.
Itali, Korea Selatan dan Iran telah merekodkan peningkatan mendadak pada hujung minggu. Kes yang disahkan di Korea Selatan kini telah mencecah 763 orang dengan angka kematian meningkat kepada 7 orang, manakala Iran dengan 43 kes dan 8 kematian serta Itali mencatat 132 kes.
Dolar Aussie yang sensitif dengan perkembangan penularan wabak ini jatuh ke paras terendah 11 tahun dan diniagakan di sekitar paras 0.66 berbanding USD pada awal dagangan sesi Asia.
Kiwi juga didagangkan lemah berbanding USD ditekan oleh bacaan data jualan runcit New Zealand bagi suku keempat yang menunjukkan penurunan kepada 0.7% daripada 1.7% yang dicatatkan bulan sebelumnya.


Tiba-tiba EUR/USD Melonjak Selepas Mendatar Sejak Awal Minggu

Seperti yang sudah dijangkakan, pergerakan harga yang tidak menentu akan terus menambahkan risiko dagangan pada penghujung tahun.
Pada sesi New York semalam, US dolar kembali paparkan prestasi suram apabila mengalami penyusutan lebih ketara berbanding pergerakan yang mendatar sejak awal minggu.
Berkemungkinan situasi pengambilan untung (profit-taking) untuk posisi dagangan terdahulu telah mendorong penyusutan US dolar dengan jangkaan raja mata wang itu bakal kembali bersinar pada tahun hadapan.
Ini disebabkan isyarat hawkish oleh Federal Reserve (Fed) pada mesyuarat FOMC terbaru yang mengesahkan langkah untuk mempercepatkan tapering dan jangkaan kenaikan kadar faedah lebih cepat tahun hadapan.

Pada carta pasangan mata wang EUR/USD semalam telah menyaksikan lonjakan semula harga hampir 100 pips setelah mencatatkan paras terendah mingguan sekitar 1.12750 dan mencapai paras ketinggian terbaru 4 minggu sekitar 1.13680.
Ini mungkin menjadi kejutan buat para pelabur apabila melihat pergerakan harga yang lebih agresif selepas pamer pergerakan mendatar sejak awal minggu.
 Dan tidak mustahil untuk harga kembali menjunam semula pada dagangan penghujung minggu.
Dengan lonjakan harga semalam, corak kenaikan harga boleh dijangkakan untuk harga meneruskan kenaikan ke paras lebih tinggi jika US dolar terus melemah.
Zon resistance pada 1.14000 akan menjadi tumpuan sekiranya kenaikan diteruskan untuk harga menguji halangan penting tersebut selepas harga susut di bawahnya sejak 6 minggu lalu.
Untuk situasi harga yang menjunam pula, jika berlaku, harga bakal menguji kembali paras yang dicecah semalam sekitar 1.12750 tersebut.
Seterusnya zon support tumpuan sebelum ini pada 1.12500 akan kembali memberi isyarat untuk pergerakan harga selanjutnya.
Lihat gambar carta harga EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Setakat Pada Awal Pagi Ini

Matawang safe-haven Yen dan Swiss Franc kekal kukuh berbanding US dollar pada awal dagangan Rabu dengan sentimen berisiko memberi kesan kepada prestasi pasaran Wallstreet pada Selasa.
Ketiga-tiga indeks utama Wallstreet pada Selasa merekodkan kejatuhan. S&P 500, Dow Jones dan Nasdaq masing-masing jatuh 0.55%, 0.50% dan 0.42%.
Walaupun dengan status US dollar sebagai safe-haven, kelemahan dalam pasaran saham Wallstreet telah memberi tekanan kepada greenback khususnya khabar angin yang mengatakan syarikat-syarikat telah mencapai tahap maksimum dan dijangka merosot.
Sebarang isyarat pertumbuhan ekonomi yang merosot akan memberi kesan kepada dasar monetari Federal Reserve.
Indeks US dollar yang mengukur kekuatan matawang greenback berbanding enam matawang yang lain bergerak mendatar setakat pada pukul 9.54 pagi.
 Major pair seperti EUR/USD setakat ini membuat penurunan 0.05%, di mana GBP/USD didagang susut 0.04%. USD/JPY pula naik 0.07%, dengan USD/CAD didagang 0.01% lebih rendah. USD/CHF pula didagang meningkat 0.08%. Pair AUD/USD dan NZD/USD masing-masing mencatat kenaikan 0.06 dan 0.02% setakat ini.
Antara yang menjadi perhatian pasaran pada Selasa ialah perkembangan bajet Itali. Suruhanjaya Eropah telah menolak draf bajet 2019 kerajaan Itali kerana telah melanggar peraturan Kesatuan Eropah. Ia juga meminta Itali untuk menghantar perancangan bajet yang baru dalam tempoh tiga minggu atau berhadapan dengan tindakan disiplin.
Ketidaktentuan dalam bajet Itali juga telah menimbulkan keraguan sama ada ECB dapat menaikkan kadar faedah pada musim panas tahun depan.
“Matawang Euro akan bergerak tak-menentu dalam tempoh tiga minggu akan datang dengan Itali dilihat berdegil,” demikian kata Rodrigo Catril, strategist matawang di NAB.
“Walaubagaimanapun, dalam tempoh terdekat kami tak rasa isu Itali akan memberi kesan kepada dasar ECB. ECB akan cuba meyakinkan pasaran dalam masa terdekat ini,” tambah Catril.
Matawang GBP pula akan menjadi perhatian semasa Perdana Menteri Theresa May mempengerusikan mesyuarat bersama ahli parlimen Konservatif hari ini. Beliau akan cuba meyakinkan partinya dengan strategi yang telah beliau rancang.


Ada Harapan Untuk GBP/USD Melonjak Semula?

Penyusutan matawang Pound Sterling pada dagangan Rabu semalam dibantutkan oleh harapan baru terhadap perjanjian Brexit.
Ketua Perunding Brexit Kesatuan Eropah (EU), Michel Barnier menyatakan bahawa EU tetap bertekad untuk mencapai kesepakatan rundingan bersama UK. Beliau menambah tempoh peralihan Brexit yang berakhir 31 Disember tidak akan dilanjutkan.
Faktor tersebut sedikit menyokong matawang Pound daripada terus menyusut lebih rendah.
Namun pada carta harga bagi pasangan matawang GBP/USD, harga kekal paparkan penurunan dengan paras terendah semalam hampir menyentuh paras 1.26700 iaitu zon RBS (resistance become support).
Kenaikan dapat dilihat semula pada dagangan sesi New York, namun harga hanya menguji paras 1.27600 yang merupakan zon SBR (support become resistance) sebelum kembali turun semula.
Menguji zon SBR tersebut, harga juga dilihat gagal menembusi paras halangan Moving Average 50 (MA50) yang menunjukkan trend kekal bearish.
 Kenaikan harga juga dihalang oleh pengukuhan US dolar dalam pasaran sepanjang minggu ini berikutan sentimen pasaran masih kekal berisiko.
Harga dijangka akan meneruskan penurunan lebih rendah melepasi paras sokongan 1.26700 untuk mencatatkan paras terendah terbaru pada minggu ini.
Penurunan di bawah paras tersebut juga akan merekodkan paras terendah terbaru 9 minggu. Destinasi tumpuan seterusnya adalah ke paras tumpuan 1.25000.
Jika kenaikan harga berlaku, paras tumpuan yang akan diuji adalah zon SBR 1.27600 dan seterusnya 1.28500.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD Pertahan Pengukuhan Menuju Sesi New York

US dolar diniagakan stabil di paras ketinggian hampir satu tahun berbanding pesaing utama ketika pasaran terus dibelenggu oleh kebimbangan terhadap inflasi dan jangkaan positif untuk Federal Reserve (Fed) memulakan pengurangan pembelian bon.
Berbanding kebanyakan matawang utama, indeks dolar yang mengukur kekuatan dolar greenback diniagakan meningkat pada 94.20.
Kenyataan Pemimpin Republikan Senat, Mitch McConnell mengenai siling hutang pada mulanya telah mendorong penyusutan USD, dan memacu kenaikan matawang utama ketika sesi Asia.
 Walaupun begitu, US dolar tetap menguat di tengah jangkaan positif pasaran untuk pengurangan pembelian bon, dengan harapan laporan pekerjaan NFP AS yang akan diterbitkan pada Jumaat menunjukkan bacaan yang lebih kuat.
Sementara itu, tekanan inflasi global pula sedikit mereda selepas Presiden Rusia, Vladimir Putin mengatakan kesediaan negara itu untuk menstabilkan pasaran tenaga global. Ini telah memberi kesan buat safe-haven USD dan hasil bon mengurangkan sedikit keuntungannya.
Matawang pound pula diniagakan mendatar di sekitar harga 1.35800 berbanding US dolar selepas mencatatkan sedikit kenaikan susulan kenyataan Putin yang turut menyatakan Rusia akan mengeksport gas asli ke Eropah tahun ini bagi membantu meredakan krisis tenaga di benua itu.
Ini memberi sedikit kelegaan buat UK menghadapi krisis tenaga yang besar setelah lonjakan harga gas ke paras tertinggi sepanjang masa pada Rabu.


Analisis GOLD – Nilai Emas Susut Semula Menuju Ke Paras $1,800

Harga emas memulakan pergerakan suram pada pembukaan dagangan di awal minggu ini susulan penurunan semula harga yang dipamerkan pada penghujung minggu lalu.
Pelabur sedikit kecewa apabila harga emas yang diharapkan untuk meneruskan momentum lonjakan pada Khamis gagal disempurnakan dengan pergerakan lemah pada Jumaat lalu.
Pada carta XAU/USD yang mengukur nilai emas berbanding US dolar, dapat dilihat kenaikan harga pada Khamis lalu telah mencatatkan paras tertinggi 2 minggu ke zon rintangan 1830.00 namun kembali susut semula menutup dagangan penghujung minggu sekitar 1810.00.
Penurunan harga di bawah paras halangan Moving Average 50 (MA50 ) pada rangka masa 1 jam pergerakan harga juga turut memberi isyarat bearish.
Penurunan semula harga dilihat akan kembali menguji zon penting 1800.00 yang telah berjaya menyokong harga daripada jatuh lebih rendah selama beberapa minggu dagangan sebelum ini.
Sekiranya harga menjunam di bawah zon tersebut, ini akan memberi petanda kejatuhan lebih rendah nilai emas bakal bermula.
 Zon sokongan tumpuan sebelum ini sekitar 1765.00 dan juga 1745.00 akan kembali diberi tumpuan sebelum sasaran penurunan harga untuk mencecah zon harga 1700.00 semula.
Sebaliknya jika harga berjaya melonjak semula pada minggu ini, zon rintangan yang dicapai minggu lalu pada 1830.00 dijangkakan untuk harga tembusi.
Seterusnya zon RBS (resistance become support) 1850.00 akan menjadi tumpuan bagi kenaikan harga yang diteruskan untuk isyarat arah pergerakan harga selanjutnya.
Pelabur akan berwaspada terhadap laporan pekerjaan NFP Amerika Syarikat (AS) pada minggu ini untuk pergerakan US dolar yang turut mempengaruhi perubahan nilai emas dalam pasaran.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Rupanya Faktor Yang Sedang Gerakkan EUR/USD

Mata wang US dolar kekal bergerak suram sejak awal minggu berikutan pelabur berwaspada menantikan terbitan data inflasi Amerika Syarikat (AS), membantutkan pengukuhan ketika laporan data pekerjaan NFP diterbitkan pada Jumaat lalu.
Data inflasi ini akan turut menjadi perhatian Federal Reserve (Fed) untuk penetapan dasar monetari dengan jangkaan untuk Fed mengekalkan kenaikan kadar faedah agresif sebanyak 50 mata asas kembali menjadi pilihan, berbanding jangkaan sebelum ini untuk memperlahankan kenaikan kadar tersebut.
Sementara, perkembangan di Eropah semakin tegang dengan laporan sekatan Rusia ke atas saluran paip Druzhba berkenaan isu pembayaran transit.
Krisis tenaga yang semakin membimbangkan dilihat akan terus menekan ekonomi Eropah yang sememangnya bergantung kepada bekalan tenaga dari Rusia. Situasi mula berubah sejak perang Rusia-Ukraine tercetus dan tindakan protes yang memudaratkan ekonomi utama itu.
Justeru, mata wang US dolar dan Euro antara yang menjadi tumpuan pelabur pada minggu ini.

Menilai pergerakan harga pada carta EUR/USD, corak kenaikan harga diteruskan pada dagangan Selasa semalam menyambung kenaikan yang dipamerkan di awal minggu.
Namun begitu, kenaikan dilihat adalah pada tempo lebih perlahan berbanding terjunan harga yang ketara pada penghujung minggu lalu ketika data NFP diterbitkan.
 Kenaikan harga semalam dilihat kembali menguji paras rintangan 1.02400 pada sesi Eropah, sebelum berundur semula menutup dagangan penghujung sesi New York di sekitar 1.02100.
Pergerakan harga yang mendatar di atas paras sokongan Moving Average 50 (MA50) pada rangka masa 1 jam di carta EUR/USD bersambung di awal sesi Asia pagi ini (Rabu) masih memberi isyarat untuk harga menyambung kenaikan.
Namun kenaikan harga perlu melepasi rintangan pada 1.024000 sebelum kenaikan lebih tinggi dilihat bakal menguji rintangan pada zon 1.03000 pula.
Sebaliknya jika pelabur menyaksikan penurunan harga berlaku semula, paras sokongan harga pada 1.01600 bakal menjadi tumpuan untuk diuji minggu ini selepas paras tersebut berjaya melantunkan harga ketika terjunan Jumaat lalu.
Untuk penurunan lebih rendah, paras 1.0100 pula akan dituju untuk harga menguji zon RBS (resistance become support) tersebut.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


NFP Diramal Kukuh, USD Bakal Meroket?

Greenback bergerak mendatar ketika pasaran menanti pengeluaran laporan pekerjaan NFP Amerika Syarikat yang dapat memberikan petunjuk mengenai garis masa Federal Reserve (Fed) untuk mula melakukan pengetatan rangsangan.
Ketika penulisan, indeks dolar diniagakan stabil sekitar harga 94.20, tidak jauh dari paras ketinggian satu tahun berbanding kebanyakan matawang utama.
Sentimen pasaran dilihat bertambah baik selepas Pemimpin Majoriti Senat AS, Chuck Schumer mengumumkan bahawa kesepakatan telah dicapai untuk kenaikan had siling hutang kepada $408 bilion hingga awal Disember.
Pengumuman ini telah mengangkat sentimen dan mendorong matawang utama dan ekuiti AS didagangkan positif. Bagaimanapun, secara keseluruhannya dagangan dolar greenback masih lagi menguat.
 Tumpuan pasaran kini terarah kepada laporan pekerjaan NFP yang akan diterbitkan pada malam ini, di mana ia dijangka akan menunjukkan peningkatan sekitar 500,000 pada September.
Fed sebelum ini mengatakan kemungkinan akan mula mengurangkan pembelian bon bulanannya seawal November dan kemudiannya disusuli oleh kenaikan kadar pada tahun depan.
Sementara itu, euro didagangkan sedikit berubah sekitar harga 1.15570 berbanding USD, manakala matawang pound pula meraih sedikit sokongan untuk meningkat di atas 1.3600 susulan kelegaan pasaran terhadap tekanan harga gas di UK.
Sentimen yang positif turut mendorong matawang komoditi, dolar Aussie, kiwi dan Kanada untuk meningkat berbanding USD.


Analisis GOLD – Emas Lanjutkan Kejatuhan Cecah Paras $1,700

Dagangan komoditi emas terus dihentak oleh tekanan pengukuhan US dolar membuatkan logam kuning itu mengalami penyusutan nilai berterusan selama beberapa minggu berturut-turut ke paras terendah yang baru.
Penurunan harga terus dipaparkan pada dagangan semalam mencatatkan paras terendah terbaru lagi sejak Ogos 2021 mencecah paras harga sekitar $1,700.
Namun, selepas mencecah ke paras tersebut, emas dilihat sedikit meningkat di penghujung sesi New York semalam selepas terbitan data inflasi pengeluaran (PPI) Amerika Syarikat (AS) yang diterbitkan menunjukkan peningkatan sebanyak 1.1% lebih tinggi berbanding jangkaan 0.8% .
Ini menyusuli bacaan data inflasi pengguna (CPI) AS yang semakin meningkat ke paras 9.1% pada Jun, kenaikan tertinggi terbaharu sejak 40 tahun.
Pergerakan harga pada carta XAU/USD yang mengukur nilai emas berbanding US dolar menyaksikan harga telah berjaya membuat penurunan lanjut menembusi zon support 1720.00 pada dagangan sesi Eropah semalam (Khamis).
Namun, harga emas mula dilihat bergerak mendatar selepas mencecah paras terendah terbaru sekitar 1700.00 bersambung pada dagangan hari ini (Jumaat).
 Pergerakan harga emas yang masih bergerak di bawah paras halangan Moving Average 50 (MA50) pada rangka masa 1 jam kekal memberi petunjuk bearish.
Jika corak penurunan diteruskan, harga bakal bakal melanjutkan penurunan ke paras terendah terbaru 11 bulan dengan sasaran seterusnya dijangkakan boleh mencecah ke paras sekitar 1680.00.
Sebaliknya jika perubahan arah harga emas mula berlaku, lonjakan lebih tinggi harga berkemungkinan bakal menguji semula halangan MA50 sebelum melanjutkan kenaikan ke zon rintangan pada 1760.00 selepas melepasi paras penting 1720.o0.
Kenaikan yang lebih tinggi harga emas berkemungkinan bakal mencapai semula ke zon 1785.00 dan menuju semula ke zon tumpuan 1800.00 untuk pergerakan bullish semula harga emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


NZD/USD Malah Susut Meskipun RBNZ Sudah Tepati Jangkaan

Mengkaji kepada carta harga pasangan matawang  NZD/USD, kesinambungan corak penurunan harga kekal diteruskan sehingga ke sesi dagangan hari ini (Rabu) dengan terus mencatat paras terendah terbaharu 7 minggu.
Penurunan ke paras terendah itu tampaknya telah menguji ke paras sokongan 0.69000 yang dilihat terus menjunam pada awal sesi Asia dagangan hari ini sebelum papar sedikit kenaikan di sesi Eropah.
Trend bearish dapat dilihat dengan jelas setelah pergerakan harga terus didagangkan di bawah paras halangan Moving Average 50 (MA50) pada rangka masa 1 jam dan kekal susut sejak hujung Oktober.
Kegagalan Reserve Bank of New Zealand (RBNZ) merencana kejutan terhadap pasaran telah pengaruh dolar New Zealand (NZD) kekal jatuh meskipun menepati jangkaan untuk meningkatkan kadar faedah.
Akan tetapi penerbitan data yang menepati jangkaan pasaran tersebut sama sekali akan menguatkan perancangan yang bakal dilaksanakan oleh bank pusat utama itu untuk mengetatkan dasar monetari.
Dek kerana aspek berkenaan, matawang USD terus menyambar untuk memapar penguasaan setelah terus memperoleh pacuan daripada sentimen pasaran yang berisiko akibat penularan wabak Covid-19.
 Penilaian bakal dilakukan pelabur untuk menjangkakan harga pada carta NZD/USD mampu menguji zon sokongan pada penghujung September sekitar 0.68600 sebelum memerhati sasaran seterusnya.
Yakni yang mana sasaran berikutnya berkemungkinan akan mencecah semula ke paras terendah 2021 dan sejak daripada Disember 2020 yang terakhir kali pernah dicapai di dagangan Ogos pada 0.68000.
Manakala sebaliknya lonjakan lebih tinggi bakal menyaksikan harga menuju zon SBR (support become resistance) 0.69500 selepas harga membuat ‘reversal’ di zon tersebut pada dagangan sesi Asia hari ini.
Langkah kenaikan yang bakal diterajui berkebarangkalian akan mencapai zon SBR 0.70000 yang juga merupakan zon paling kukuh sebelum ini susulan zon itu sering mengekang harga daripada terus jatuh.
Lihat gambar carta harga pasangan matawang NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/JPY Teruskan Lagi Kenaikan Selepas Melonjak 200 Pips Semalam!

Pound Sterling terus mengukuhkan dagangannya pada minggu ini dengan mencatatkan kenaikan pada carta harga berbanding matawang utama yang lain.
Pengukuhan Sterling lebih didorong oleh faktor tinjauan undian pilihan raya UK yang menunjukkan Parti Konservatif kembali menjarakkan undian dengan parti Buruh, selepas menguncup sebelum ini.
Sementara itu, berdasarkan bacaan data ekonomi, bacaan akhir bagi PMI perkhidmatan UK meningkat kepada 49.3 mata berbanding bacaan 48.6 mata sebelum ini.
Dapat dilihat pergerakan harga pada carta pasangan matawang GBP/JPY telah mencatatkan paras ketinggian terbaru pada dagangan semalam di samping dagangan Yen yang turut lemah.
Matawang Yen Jepun menyusut selepas sentimen pasaran kembali pulih berikutan laporan terbaru mengenai rundingan dagang Amerika Syarikat dan China yang kini semakin hampir mencapai perjanjian.
Jika diperhatikan kenaikan harga pada GBP/JPY semalam, harga telah melonjak sekitar 200 pips hampir mencecah paras ketinggian pada 142.800. Paras yang dicapai tersebut adalah tertinggi sejak dagangan Mei lalu.
 Harga melonjak dari zon RBS (resistance become support) pada 140.900 sehingga berjaya menembusi paras resistance semasa pada 141.800 semalam dan mencatatkan paras ketinggian terbaru tersebut.
Pergerakan harga kembali perlahan pada sesi pasaran Asia hari ini namun masih berlegar di paras ketinggian 142.800 itu menjelang sesi pasaran Eropah.
Penurunan harga berkemungkinan menguji semula zon RBS yang baru pada 141.800 yang merupakan paras resistance harga sebelum ini.
Jika harga kekal meneruskan kenaikan lebih tinggi, harga mampu mencapai paras ketinggian terbaru pada sekitar 144.000. Paras tersebut menjadi paras tumpuan harga pada dagangan April yang lalu.
Lihat gambar carta pasangan matawang GBP/JPY di bawah untuk rujukan analisis teknikal anda.


3 Kesilapan Psikologi Trading Yang Perangkap Trader

Kadang-kadang teknik tu dah power, tapi kenapa masih ramai lagi trader yang gagal buat keuntungan dalam trading? Sebaliknya, asyik rugi je memanjang.
Salah satu faktor yang menghalang kejayaan trader adalah apabila gagal mengawal psikologi dalam trading. Artikel ini akan mengcungkil beberapa kesilapan psikologi yang mungkin anda sebagai seorang trader tidak menyedarinya.
#1 F.O.M.O trading
FOMO adalah singkatan kepada “Fear of Missing Out” yang menjadi term kebiasaan dalam kalangan trader. Ungkapan FOMO ini menggambarkan situasi ketakutan terlepas peluang.
Trader sering terperangkap dalam situasi ini yang membuatkan mereka terkejar-kejar dalam pasaran kerana bimbang terlepas peluang membuat keuntungan. Akhirnya menyebabkan mereka kerugian disebabkan masuk pasaran di waktu dan tempat yang tidak sesuai.
 #2 Revenge trading
Pasti ramai trader sebenarnya telah mengalami situasi ini. Apabila market bergerak bertentangan dengan arah posisi dagangan anda dan anda mengalami kerugian, anda mula beremosi dan bertekad untuk mengaut kembali keuntungan dari pasaran.
Namun, kebarangkalian untuk anda menghancurkan akaun anda adalah sangat tinggi akibat tindakan tersebut.
#3 Gambler Trading
Menjadi satu masalah apabila trader keliru cara trading yang betul atau trade dengan cara berjudi. Ini akan berkait dengan pengurusan risiko dalam trading. Anda perlu menyediakan trading plan yang lengkap sebelum masuk dalam pasaran.
Pemilihan lot yang bersesuaian, exit plan yang mantap dan beberapa perkara penting yang perlu diteliti akan membantu anda mengurangkan risiko dan mengelakkan anda trade secara membuta tuli.


Analisis GOLD – Emas Melonjak Semula Tapi Tersekat Di Skala $1,920

Harga emas melantun naik semula pada dagangan Jumaat lalu ketika sesi terakhir minggu ini menjadi penutup Jun dan menamatkan suku kedua 2023 tahun ini.
Sebelum berlaku lantunan tersebut, harga emas telah memaparkan corak penurunan sepanjang minggu di samping ditekan oleh faktor pengukuhan mata wang US dolar.
Dengan isyarat hawkish diulangi Pengerusi Federal Reserve (Fed) Jerome Powell selain data pertumbuhan ekonomi AS yang kukuh, emas ditekan jatuh sehingga ke paras harga $1,900.
Jika diteliti pada carta XAU/USD yang mengukur nilai emas berbanding US dolar, paras 1900.00 menjadi zon penting diuji namun harga masih berjaya bertahan berada di atasnya.
Pada Jumaat, penyusutan US dolar berlaku menyaksikan harga emas kembali melonjak dari 1900.00 hingga ke paras 1920.00 sebelum perlahan menutup dagangan sesi terakhir tersebut di sekitar itu.
Setelah melepasi halangan Moving Average 50 (MA50) pada rangka masa 1 jam di carta XAU/USD itu, penganalisis memberi amaran waspada untuk pelabur dengan isyarat awal perubahan harga itu.
 Sekiranya harga emas berjaya melepasi paras 1900.00 minggu ini, kenaikan harga berkemungkinan akan dipacu ke paras lebih tinggi.
Sasaran adalah untuk melepasi zon 1940.00 dan menuju semula zon tumpuan yang berada pada ketinggian 1950.00.
Sebaliknya jika lonjakan penghujung minggu lalu hanya sementara, harga bakal susut semula menghampiri zon support semasa pada 1900.00.
Jika harga membuat penurunan lebih rendah menembusi 1900.00, harga dijangka boleh susut lagi dengan sasaran terbaru beralih pula ke zon 1870.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/USD – Timeframe H4 – 23/2/2018

 Secara teknikal, GBP/USD dilihat masih berpotensi untuk bearish ketika ini selagi ia tidak breakout Key Resistance/trendline H4 1.4030(rujuk analisis 22/2/18), dan peluang yang boleh diperhatikan ketika ini adalah samaada sekitar harga 1.3960 – 1.4030 sebelum ia bearish.
Target terhampir harian adalah ke sekitar Key Support 1.3864 dan jika breakout ia berpotensi untuk bearish ke harga lebih rendah iaitu 1.3800(Big Round Number). Oleh itu, secara teknikal kebarangkalian adalah tinggi untuk ia bearish ketika ini selagi ia masih berada di bawah paras harga 1.4030.


GBP/JPY Bakal Teruskan Penurunan Lebih Rendah Minggu Ini?

Dagangan Pound Sterling kekal berisiko memasuki tahun 2020 berikutan pelabur masih berwaspada menantikan perkembangan terbaru berhubung isu Brexit.
Kebimbangan tercetus oleh keraguan untuk perjanjian perdagangan Britain bersama Kesatuan Eropah (EU) mampu dicapai pada penghujung tahun 2020 dengan tempoh masa yang dilihat agak singkat.
Masih tiada perkembangan terbaru Brexit dilaporkan sementara tumpuan dunia waktu ini terarah pada ketegangan di Timur Tengah susulan insiden serangan udara di Baghdad yang mengorbankan nyawa Jeneral Qasem Soleimani.
Sentimen pasaran yang berisiko telah mengukuhkan dagangan Yen Jepun berikutan permintaan terhadap aset safe-haven meningkat. Risiko dijangka akan berlarutan setelah kedua-dua negara Iran dan Amerika Syarikat saling berbalas amaran.
Diperhatikan pergerakan harga pada carta pasangan matawang GBP/JPY, harga telah menunjukkan penurunan pada penghujung minggu yang lalu dari paras 144.000.
Dengan Pound yang berisiko dan Yen yang mengukuh, harga telah membuat penurunan menguji zon support 141.200 yang diuji pada dagangan Disember lalu. Harga mencecah paras terendah sekitar 141.000 sebelum menutup dagangan minggu lalu di paras sekitarnya.
Memulakan dagangan pada minggu ini, harga dibuka lebih rendah pada sesi Asia dan mencecah paras sekitar 140.800 sebelum kembali membuat sedikit kenaikan untuk diniagakan sekitar 50 pips lebih tinggi sehingga memasuki sesi Eropah.
 Harga masih berada di bawah garisan halangan Moving Average 50 (MA50) yang menunjukkan trend bearish pada dagangan GBP/JPY.
Jika penurunan harga diteruskan, paras-paras tumpuan pada dagangan Disember dan Oktober lalu akan menjadi destinasi penurunan harga.
Zon RBS (resistance become support) pada 139.200 bakal diberi tumpuan oleh pelabur dengan penurunan sekitar 200 pips lebih rendah ke paras tersebut.
Namun jika harga kembali membuat kenaikan semula, paras tumpuan sekitar 142.000 akan diuji begitu juga halangan dinamik MA50.
Kenaikan lebih tinggi dari paras tersebut berkemungkinan memberi isyarat perubahan trend dan zon SBR (support become resistance) pada 142.600 akan ditembusi harga.
Lihat gambar carta pasangan matawang GBP/JPY di bawah untuk rujukan analisis teknikal anda.


Pelabur Waspada, GOLD Nak Terjun Atau Catat Paras Ketinggian Terbaru Lagi?

Adakah momentum siri kenaikan harga emas sejak Mac lalu telah berakhir?
Setakat minggu lalu, harga emas telah mencapai paras harga tertinggi sehingga $2075 per auns pada Jumaat lalu dengan kenaikan yang agak mendatar.
Namun setelah merekodkan paras tertinggi sepanjang masa itu, harga pamerkan penurunan lebih ketara sehingga ke paras sekitar 2015.00 pada carta harga XAU/USD.
Penurunan turut didorong oleh pengukuhan semula US dolar dalam pasaran pada dagangan penghujung minggu lalu dengan sentimen pasaran yang berisiko.
Pelabur ingin melihat adakah penurunan harga emas akan kembali ke bawah paras $2000 semula jika permintaan terhadap komoditi berharga tersebut terus menyusut.
Secara teknikal, pergerakan harga pada carta XAU/USD telah bergerak di bawah paras halangan Moving Average 50 (MA50) pada rangka masa 1 jam yang memberi isyarat awal perubahan trend harga.
 Namun, harga masih belum melepasi garisan trendline sejak peningkatan harga pada Julai lalu.
Melepasi trendline tersebut mengukuhkan lagi jangkaan pelabur untuk harga emas terus bergerak ke paras lebih rendah.
Namun, jika US dolar kembali bergerak lemah pada minggu ini, harga emas akan meneruskan peningkatan ekoran permintaan terhadap safe-haven juga akan turut meningkat.
Sekiranya trend pergerakan harga pada minggu ini kembali pamerkan kenaikan semula, paras tertinggi yang dicapai pada minggu lalu akan cuba diatasi untuk harga terus mencatatkan paras ketinggian terbaru lagi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


IEA Menaikkan Unjuran Minyak Mentah Global Pada Tahun 2017!

Harga minyak mentah jatuh mendadak dalam sesi Asia berikutan sentimen terhadap inventori minyak mentah di US terus menekan harga ke paras terendah.
Pada lewat Selasa, Institut Petroleum Amerika berkata bahawa inventori minyak mentah di AS melonjak sebanyak 4.7 juta tong minggu lalu. Hal ini sekali gus memadamkan jangkaan terhadap penurunan sebanyak 1.5 juta tong seperti yang dijangkakan.
Stok petrol juga dilaporkan meningkat sebanyak 3.9 juta tong dan 200,000 tong produk tapisan. Data ini juga bakal disusuli dengan data rasmi oleh Jabatan Tenaga AS hari ini.
Di New York Merchantile Exchange, niaga minyak mentah merosot sebanyak 1.34% kepada $52.27 setong.
 IEA berpendapat bahawa penyertaan Russia di dalam perjanjian pembekuan minyak mentah juga menambah keyakinan bahawa pasaran ini boleh menolak harga kembali ke paras yang lebih tinggi. Justeru IEA telah menaikkan unjuran penggunaan minyak mentah kepada 1.3 juta tong sehari bagi tahun 2017 lebih-lebih lagi apabila China dijangka akan meningkatkan permintaan minyak mentah.
Semalam, Agensi Tenaga Antarabangsa (IEA) berkata minyak mentah boleh mencapai jumleh pengeluaran kepada 600,000 tong sehari jika kesemua negara mematuhi perjanjian pembekuan bekalan sebelum ini.
Walau bagaimanapun, sesetengah penganalisis kekal meragui potensi pematuhan pembekuan bekalan oleh pasaran yang telah dicapai oleh OPEC sebelum ini.
Syarikat Gergasi Ini Ada Misi Untuk Mendominasi Pasaran Atas Talian diseluruh Dunia!


Lonjakan EUR/USD Mula Perlahan, Namun Capai Paras Tertinggi 9 Minggu!

US dolar terus suram di penghujung minggu ini menuju kejatuhan mingguan terbesar dalam tempoh 8 bulan berikutan pelabur dilihat semakin mengurangkan posisi belian setelah sebelum ini pembelian ke atas US dolar sudah pun berlaku lebih awal (price in) ekoran jangkaan beberapa kenaikan kadar faedah akan berlaku tahun ini.
Terbitan laporan data indeks harga pengeluar (PPI) Amerika Syarikat (AS) semalam dilihat tidak begitu memberi kesan yang ketara terhadap pergerakan US dolar.

Pada carta harga pasangan mata wang EUR/USD Khamis semalam, harga dilihat meningkat lebih tinggi selepas lonjakan pada Rabu lalu mencapai paras 1.14500 selepas melepasi zon rintangan 1.14000.
Kenaikan harga semalam dilihat lebih perlahan berbanding Rabu dengan paras ketinggian terbaru mencapai 1.14800 sementara paras 1.14500 menjadi sokongan harga pada penurunan harga yang berlaku di penghujung sesi New York.
Menyambung dagangan pada sesi Asia pagi ini (Jumaat), harga memaparkan cubaan untuk kenaikan harga semula.
 Kenaikan harga jika berjaya diteruskan dilihat bakal menuju ketinggian 1.15300 untuk merekodkan paras tertinggi terbaru 9 minggu.
Sebaliknya jika berlaku penurunan harga semula, harga yang jatuh di bawah paras sokongan semasa pada 1.14500 akan menuju zon RBS (resistance become support) pada 1.14000.
Penurunan yang berterusan akan memberi isyarat perubahan awal trend bearish bakal bermula kembali.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tips: Bagaimana Menganalisis Pergerakan Matawang Mengikut Jangkaan Pasaran?

Forex trader sering melihat data-data ekonomi untuk menjangkakan pergerakan nilai matawang ataupun pasangan matawang. Namun, ramai tidak tahu pasaran forex juga bergerak mengikut jangkaan pasaran.
Apabila jangkaan terhadap sesuatu matawang adalah positif di masa hadapan, seringkali kita melihat matawang itu akan mengukuh. Begitu juga sebaliknya, matawang sukar untuk mengukuh jika jangkaan pasaran terhadap matawang tersebut negatif.
Seperti yang biasa kami ulas di dalam Moshed Live Show bahkan di dalam artikel, faktor fundamental adalah sangat penting untuk kita melihat pergerakan matawang dalam jangka panjang. Begitu juga sentimen penting untuk kita menentukan pergerakan matawang dalam jangka yang lebih pendek.
Perlu kita tentukan fundamental dan sentimen semasa matawang, agar kita dapat mengetahui kecenderungan pasaran itu bergerak ke atas atau ke bawah.
Kami bagi contoh mudah mengikut situasi semasa.
Situasi tersebut adalah perkembangan politik di New Zealand. Klik sini untuk maklumat lebih lanjut.
 Pasaran ketika ini kurang yakin dengan perkembangan politik dan polisi di New Zealand. Hal ini sebenarnya membentuk jangkaan yang negatif terhadap hasil pelaburan di negara tersebut.
Dengan jangkaan pelaburan yang agak berisiko lebih-lebih lagi Kerajaan baru New Zealand mahu menambah mandat ‘tambahan pekerjaan dalam ekonomi’, sebenarnya menunjukkan polisi monetari yang lebih cenderung kepada pelonggaran di masa hadapan.
Disebabkan oleh jangkaan ini, NZD atau Kiwi lebih cenderung bergerak ke bawah dan sebenarnya kita telah melihat kejatuhan NZD sejak daripada minggu lalu pada Khamis (19 Oktober). Sehingga hari ini kecenderungan matawang ini masih lagi dinilai akan bergerak ke bawah.
Begitulah pasaran forex ini bergerak mengikut jangkaan pasaran secara keseluruhan. Hal ini juga boleh dilihat dalam data-data ekonomi penting yang dikeluarkan.
Namun, jika anda tidak memahami asas-asas dalam analisis fundamental dan teknikal, sebenarnya sukar untuk anda memahami apakah jangkaan pasaran dalam satu-satu masa.

Dapatkan buku analisis fundamental & teknikal di sini!


Terdapat Potensi Untuk Dagangan GOLD Kembali Melonjak

Harga emas bergerak perlahan dengan corak penurunan harga dilihat pada minggu lalu selepas kenaikan harga sebelumnya hanya mencapai paras ketinggian 1992.00 pada carta XAU/USD.
Beberapa faktor dilihat akan mempengaruhi pergerakan harga emas minggu ini.
Antaranya adalah jangkaan pergerakan matawang US dolar selepas laporan data pekerjaan NFP diterbitkan Jumaat lalu.
Susulan bacaan laporan yang memberangsangkan, US dolar berkemungkinan akan meneruskan momentum pengukuhan pada minggu ini dan akan memberi tekanan terhadap harga emas.
Namun, terdapat jangkaan untuk US dolar kembali melemah dalam pasaran berikutan kenyataan dovish oleh penggubal polisi bank pusat Amerika Syarikat di mana melihat pelonggaran polisi akan ditingkatkan yang akan melemahkan semula nilai US dolar.
Selain itu, sentimen pasaran yang dijangkakan akan berisiko semula akan memberi kelebihan terhadap dagangan emas sebagai aset-safe haven dalam pasaran.
 Ini adalah berikutan ketegangan yang dijangka akan meningkat di antara ekonomi gergasi dunia iaitu AS dan China susulan ancaman AS untuk menyenarai hitamkan syarikat pembuat cip dari China, SMIC.
Hal tersebut akan memberi impak besar terhadap sektor teknologi China dan pastinya China tidak akan berdiam diri akan membalas tindakan tersebut. Ketegangan yang terus meningkat akan turut mendorong permintaan tinggi terhadap aset safe-haven termasuk emas.
Pelabur masih memantau sama ada penurunan harga emas akan kembali ke paras $1900 semula atau adakah akan kembali melonjak semula untuk mencapai paras $2000. Harga bergerak dalam julat harga tersebut untuk dagangan 3 minggu ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD Hilang Tarikan, Komoditi Jadi Pilihan

Menjengah ke sesi Eropah, pasaran mata wang kekal bergerak tenang ketika US dolar terus mempamerkan pergerakan yang terbatas.
Raja mata wang itu sedikit tergelincir pada pembukaan sesi, sebelum menghapuskan beberapa penyusutan untuk indeks dolar kembali stabil pada sekitar harga 103.00 berbanding pesaing utama.
Terdahulu, data PMI menunjukkan sektor pembuatan Amerika Syarikat terus menguncup pada bulan Jun, mencatatkan angka paling lemah sejak Mei 2020.
Dalam pada itu, menjadi tumpuan pelabur hari ini adalah keputusan mesyuarat polisi Reserve Bank of Australia (RBA) yang telah mengekalkan kadar faedah tidak berubah pada 4.10%.
Bagaimanapun, bank pusat itu turut memberi petunjuk mengenai kemungkinan kadar faedah akan terus dinaikkan pada tahun ini bagi memerangi inflasi.
Ekoran itu, dolar Aussie hanya mencatatkan sedikit penyusutan sebelum memadamkan kerugian tersebut untuk didagangkan pada sekitar harga 0.6678 berbanding US dolar.
 Sementara itu, mata wang komoditi lain, dolar New Zealand pula kekal diniagakan lebih kukuh pada sekitar harga 0.6180 berbanding US dolar.
Mata wang euro dan pound pula dilihat terus terperangkap pada sekitar harga yang sama berbanding greenback walaupun terdapat turun naik dalam pergerakan harga.
Dalam pada itu, yen terus meniti di bawah sekitar harga 145.00 berbanding US dolar yang menjadi paras kritikal mata wang itu sejak minggu lalu.
Secara keseluruhannya, pergerakan mata wang dijangka kekal terhad menuju sesi New York, ditambah pula dengan penutupan pasaran AS sempena cuti Independence Day hari ini.
Di sisi lain, minyak mentah didagangkan meningkat selepas Arab Saudi berkata ia akan melanjutkan pemotongan pengeluaran minyak sukarela sebanyak 1 juta tong sehari selama satu bulan lagi termasuk Ogos.
Ia sekali gus menyokong dagangan dolar Kanada untuk turut didagangkan sedikit lebih tinggi berbanding greenback.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


US Dollar Masih Meneruskan Pengukuhan Dalam Sesi Asia!

US Dollar meningkat ke paras tertinggi dalam tempoh 8 bulan berbanding Yen pada Jumaat. Kadar hasil bon AS juga meneruskan kebangkitan dalam sesi Asia selepas pasaran ditutup sempena cuti umum yang lalu.
US Dollar meningkat sebanyak 0.3 peratus kepada 113.730. Dalam minggu ini sahaja, matawang Greenback telah meningkat sebanyak 2.6 peratus.
Sementara itu, Euro menjunam 0.1 peratus selepas jatuh ke paras terendah sejak Mac lalu. Matawang yang sama juga telah kehilangan 0.3 peratus dalam minggu ini.
EUR/USD, 30 minit
Menurut Shin Kadota, Ketua ahli strategi Jepun FX di Barclays, Tokyo beliau menjangkakan US Dollar akan merosot setelah berada beberapa hari dalam bull market. Namun matawang itu dilihat semakin mengukuh.
Kadota juga berkata, selagi US Dollar meningkat, selagi itulah hasil bon AS akan meningkat. Beliau turut menyifatkan bahawa tidak ada faktor yang boleh menggugat momentum US Dollar buat masa ini walaupun pertumbuhan global dinilai pada kadar yang perlahan.
 Hasil Perbendaharaan AS untuk tempoh 10 tahun meningkat kira-kira 3 mata asas kepada 2.382 peratus.
Pasaran terus menguat disebabkan pentadbiran Trump dijangka akan meningkatkan perbelanjaan hutang dan merangsang pertumbuhan yang lebih tinggi.
Berbanding US Dollar, Dollar Australia menyusut 0.1 peratus kepada $0.7408. Manakala sterling menyusut 0.1 peratus kepada $1.2433.
AUD/USD, 30 minit
GBP/USD, 30 minit
Teori Harga Minyak Global Oleh Penganalisis di Goldman Sachs


GBP/USD Sambung Pamer Rekod Cemerlang Pada Pembukaan Pasaran Minggu Ini

Setelah mencatatkan HL (higher low) yang terbaharu, harga pada carta pasangan matawang GBP/USD kekal menyambung trend bullish seperti yang telah dipamerkan pada penutup dagangan minggu lalu.
Pergerakan harga turut menterjemahkan peningkatan melebihi 100 pips untuk kembali menguji zon SBR (support become resistance) 1.36000 sebelum bergerak sedikit mendatar pada sesi Asia hari ini (Selasa).
Kelemahan matawang US dolar antara menjadi faktor yang telah memangkin harga pada carta GBP/USD untuk terus meningkat meskipun memperoleh tekanan daripada kenaikan harga gas di UK.
Di kala faktor berkenaan, matawang Pound akhirnya berjaya mencuri sedikit peluang untuk pamerkan pengukuhan semula pada ketika USD yang dilihat sedikit bergelut untuk kembali pamer penguasaan.
Faktor pengkuhan itu juga disokong oleh ucapan Gabenor Bank of England (BOE), Andrew Bailey pada sebelum ini yang menyuarakan kenyataan berbaur hawkish mengenai penetapan dasar bank pusat.

Pada sesi Asia hari ini (Selasa), pergerakan harga masih lagi bergerak perlahan di paras sekitar 1.36000 dan kekal didagangkan di atas paras halangan Moving Average 50 (MA50) pada rangka masa 1 jam.
 Sekiranya harga berjaya mengekal corak kenaikan setelah memberi isyarat awal perubahan trend pada penghujung minggu lalu, lonjakan dijangka akan menuju ke zon SBR seterusnya pada paras 1.37000.
Kenaikan yang agresif bakal menuju semula ke zon SBR 1.38000 bagi memperlihatkan corak uptrend yang lebih ketara dan memberi pelabur bayangan untuk harga menguji zon resistance 1.39000.
Jika harga kembali menyusut, penurunan berikutnya dilihat akan kembali menguji zon RBS (resistance become support) 1.35000 yang sebelum ini merupakan paras tumpuan untuk ditembusi.
Junaman yang melepasi zon RBS tersebut bakal mempamerkan trend penurunan ke paras terendah yang dicipta pada minggu lalu sekitar 1.34000.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Pasaran : US Dolar Mengukuh Ke Paras Tertinggi 2 Tahun!

Matawang US dolar mengukuh hampir kepada paras tertinggi 2 tahun berikutan data global yang lemah meninggalkan ekonomi A.S antara negara yang memiliki keadaan ekonomi yang sihat.
Matawang AUD pula terus mencatat penyusutan berbanding US dolar dengan susut sebanyak 1.02% kepada paras 0.6677 susulan selepas langkah yang diambil oleh Reserve Bank of Australia dengan mengurangkan kadar cash rate kepada 0.75%.
Langkah yang diambil oleh RBA selepas data menunjukkan ekonomi Australia bertumbuh pada kadar yang perlahan dalam tempoh 1 dekad pada suku kedua. Hal ini adalah berikutan impak perang dagang AS-China yang menyebabkan permintaan China terhadap komoditi Australia berkurangan.
 Indeks US dolar yang mengukur dolar greenback berbanding enam matawang utama menunjukkan pengukuhan kepada paras 99.285 setakat jam 10.10 p.m.
Menurut ketua ekonomi ING, Robert Carnell, pergerakan lanjutan matawang US dolar bergantung kepada ucapan Gabenor, (Philip) Lowe di Melbourne pada hari ini.
Berdasarkan laporan yang dikeluarkan oleh Daily Telegraph, dilaporkan bahawa Perdana Menteri Boris Johnson akan menghantar rincian pelan mengenai pembatasan Ireland.
Matawang Euro mengukuh sedikit sebanyak 0.16% kepada paras 1.0916 berbanding US dolar. Disisi lain, matawang pound terus susut dengan penyusutan sebanyak 0.50 kepada paras 1.2226 berbanding US dolar setakat jam 10.10 p.m.


Lima News Besar Tumpuan Pasaran Minggu Ini (2 – 6 Julai)

Tumpuan utama pasaran pada minggu ini akan terus terarah kepada isu perdagangan global dan dijangka masih mempengaruhi sentimen. Amerika Syarikat dijangka akan mengenakan tariff sebanyak 25% terhadap $34 billion produk China pada Jumaat.
Suku kedua tahun kewangan 2018 baru sahaja berakhir di mana pasaran matawang berakhir bercampur-campur dengan pengukuhan US dollar.
Walaupun pasaran masih bimbang dengan hubungan dagang global, tetapi ia sedikit reda pada minggu lalu apabila pendekatan Amerika dilihat lebih lembut terutamanya dalam dasar perlindungan teknologi mereka. White House mengumumkan pemerkasaan CFIUS iaitu satu jawatankuasa yang akan berhadapan dengan pelaburan China di negara itu.
Ada beberapa berita dan data penting yang patut kita beri perhatian pada minggu ini termasuk data pekerjaan NFP dan polisi monetari di Australia.
#1 Perkembangan Isu Perdagangan AS-China (Sepanjang Minggu)
Tariff 25% terhadap $34 billion produk China akan berkuat kuasa Jumaat ini dalam usaha Presiden Trump mengurangkan defisit dagangan dan melindungi harta intelek di Amerika Syarikat. China tidak hanya berdiam diri dan akan membalas balik dengan tariff pada kadar sama terhadap produk dari Amerika.
Minggu lalu Presiden China Xi Jinping juga telah mengarahkan pegawai-pegawainya untuk bersedia dengan perang dagang berskala besar. Hal ini diikuti dengan pendekatan Trump yang lebih lembut terhadap dasar perlindungan teknologi Amerika.
 #2 Penetapan Polisi Monetari RBA (Selasa)
Polisi monetari terbaru Reserve Bank of Australia (RBA) akan diumumkan pada Selasa pukul 12.30 tengah hari. Bank pusat tidak pernah mengubah kadar faedah sejak hampir dua tahun yang lalu dan ia dijangka akan terus dikekalkan 1.50% pada Selasa.
#3 Indeks Sektor Bukan-Pembuatan AS (Khamis)
Ini adalah sektor ekonomi terpenting di Amerika Syarikat yang mewakili sejumlah besar daripada keseluruhan aktiviti ekonomi. Data ini akan dikeluarkan pada Khamis pukul 10 malam. Bacaan yang paling penting untuk dilihat adalah komponen indeks pekerjaan dan komponen harga kerana ia adalah antara petunjuk kepada data pekerjaan NFP yang akan dikeluarkan pada hari Jumaat.
#4 Minit Mesyuarat FOMC (Jumaat)
Minit mesyuarat FOMC kali ini akan dikeluarkan pada hari Jumaat pukul 2 pagi. The Fed sebelum ini telah menaikkan kadar faedah dengan komen yang lebih hawkish di mana pasaran melihat terdapat dua lagi kenaikan kadar faedah pada tahun ini.
#5 Data Pekerjaan NFP AS (Jumaat)
Jumaat pertama setiap bulan adalah hari paling penting dalam ekonomi dunia kerana pengumuman laporan data pekerjaan Amerika Syarikat iaitu pentunjuk penting keadaan ekonomi terbesar dunia. Pasaran kali ini menjangka kadar gaji (Average Earnings) naik sebanyak 0.30%. Jumlah pekerjaan pula dijangka bertambah sebanyak 200,000 dengan kadar pengangguran kekal pada paras rendah 3.80%.


Matawang Greenback Meneruskan Penguasaan Berbanding Matawang Lain Dalam Sesi Eropah

Dollar Australia tidak banyak berubah, sementara Dollar New Zealand didagang lebih rendah berbanding matawang Greenback kerana kekuatan matawang gergasi terus disokong berikutan kemenangan Donald Trump dalam pilihanraya minggu lepas.
AUD/USD kekal stabil pada 0.7549, iaitu paras terendah dalam tempoh sebulan.
AUD/USD, 30 minit
Kadar faedah juga berpotensi untuk dinaikkan oleh Fed pada bulan Disember nanti.
NZD/USD merosot dalam sesi ini ke paras yang paling rendah sejak 17 Oktober.
 NZD/USD, 30 minit
Sementara itu, sentimen pasaran hari ini dinilai sedikit melemah selepas data pada Isnin menunjukkan bahawa data pengeluaran perindustrian di China meningkat pada kadar tahunan sebanyak 6.1% pada bulan Oktober.
Dalam masa yang sama, jualan runcit China untuk bulan Oktober turut mencatatkan peningkatan.
US Dollar Index yang mengukur kekuatan US Dollar kali terakhir dinilai pada 99.49.
Pendirian Pro-Perniagaan Trump Akan Melonjakkan Pasaran Saham US


Kebimbangan Terhadap Perjanjian Pembekuan Bekalan Kembali Menguasai Pasaran Ini!

Harga minyak menjunam semula pada Rabu apabila kebimbangan terhadap pembekuan bekalan kembali menguasai pasaran komoditi ini.
Brent mentah diniagakan pada $55.80 setong, menyusut sebanyak 17 sen daripada sesi sebelum ini.
Sementara itu, WTI Mentah menurun 20 sen kepada $53 setong.
Pertubuhan Negara-negara Pengeksport Petroleum (OPEC) dan pengeluar lain termasuk Russia sebelum ini bersetuju untuk mengurangkan pengeluaran sebanyak hampir 1.8 juta tong sehari pada separuh pertama tahun 2017.
 Buat masa ini, kadar pematuhan berada pada paras 92.8 peratus dengan penurunan pengeluaran kira-kira 1.08 juta tong sehari daripada sebelum ini.
Namun begitu, pasaran secara keseluruhan masih mendapat bekalan yang mencukupi walaupun OPEC telah mengurangkan jumlah bekalan.
Kenaikan hampir 6.5 peratus pengeluaran minyak di AS sejak pertengahan 2016 juga sedikit sebanyak mengganggu proses pembekuan bekalan ini.
Harga minyak mentah biasanya mempunyai hubungan songsang dengan US Dollar. Sebarang penguatan US Dollar akan memberi tekanan buat logam hitam kerana ia menjadikan pembelian bahan api menjadi lebih mahal dan berpotensi mengurangkan permintaan.
Isyarat Yang Lebih Jelas Dari Yellen Membenarkan US Dollar Naik Mendadak Sejak Semalam


Pengukuhan Dolar Terhalang Dengan Spekulasi Pengganti Yellen

Dolar mengundur daripada paras ketinggian 1 tahun setengah lalu berbanding matawang lain semalam, berikutan data ekonomi US yang kuat ditekan spekulasi nada kurang hawkish calon pilihan Presiden Trump yang bakal menggantikan Janet Yellen tidak lama lagi.
Pergerakan dolar US terhad selepas setiausaha perbendaharaan US, Steven Munich dilihat lebih memihak kepada Gabenor Fed, Jerome Powell berbanding bekas gabenor Kevin Warsh
Kedua-dua mereka ini merupakan calon penting bagi menggantikan Yellen yang bakal melepaskan jawatannya pada Februari depan. Dan Powell dinilai lebih dovish berbanding Warsh, dan beliau pernah mengkritik program pembelian bon oleh Fed suatu ketika dahulu.
Dolar sebelum ini meningkat dengan spekulasi bahawa Warsh akan menjadi calon utama menggantikan Yellen.
 Indeks dolar US yang mengukur kekuatan greenback berbanding enam matawang lain susut kepada 93.42 pada jam 10.10 pagi selepas berjaya mencecah paras 93.92 (paras tertinggi sejak 1 tahun 1/2 lepas) pada hari Selasa lalu.
Antara faktor lain yang menyokong pengukuhan dolar beberapa minggu lalu adalah jangkaan kadar faedah dinaikkan pada Disember yang semakin meningkat dan harapan pemotongan cukai Amerika Syarikat.
Pengukuhan dolar berbanding yen juga terhenti apabila dolar US dilihat tidak berjaya menolak yen melepasi paras resistance sekitar 113.25 yen pada minggu lalu.
USD/JPY kini susut 0.2% kepada 112.64 yen.
Yen masih terikat dengan ketidaktentuan politik di Jepun dengan Shinzo Abe dilihat akan menghadapi sedikit cabaran untuk menang dalam pilihan raya pada 22 Oktober nanti.


Sentimen Terkini Pasaran Forex Setakat Pagi Ini

Matawang dollar USD didagangkan di sekitar paras tertinggi 19 bulan pada dagangan Isnin disokong oleh permintaan terhadap matawang safe-haven berikutan kebimbangan pasaran terhadap pertumbuhan ekonomi global yang perlahan sekaligus membuatkan pelabur kurang berminat kepada aset yang berisiko seperti pasaran saham dan juga matawang Asia. Data ekonomi China dan zon Eropah yang menunjukkan bacaan lebih lemah daripada jangkaan serta kegelisahan terhadap kemungkinan kerajaan AS akan ditutup membuatkan pelabur lebih memilih pelaburan ke arah aset safe-haven yang lebih selamat dan menjadikan matawang USD dan Yen mendapat permintaan.
 Untuk matawang USD, data yang menjadi tumpuan utama pada minggu ini adalah pada mesyuarat FOMC Khamis nanti yang dijangka bank pusat FED akan menaikkan kadar faedah. Namun, pelabur percaya kos pinjaman Amerika Syarikat yang tinggi bakal menjejaskan momentum pertumbuhan ekonomi AS dan akan mendesak FED untuk memperlahankan proses pengetatan dasar monetari mereka. Komen terbaru yang dikeluarkan oleh bank pusat FED ditafsir oleh penganalisis pasaran sebagai kenyataan yang bernada dovish. Pada bulan lepas, Pengerusi FED, Jerome Powell telah menyatakan kadar faedah berada di sekitar paras neutral iaitu situasi di mana tidak memerlukan sebarang tindakan sama ada untuk memperlahankan atau merangsangkan ekonomi.
Antara tumpuan lain selain FOMC, pelabur juga akan menumpukan perhatian terhadap mesyuarat bank pusat Bank of England (BoE) dan Bank of Japan (BoJ) di mana kedua-duanya dijadualkan akan berlangsung pada Khamis ini. BoE dijangka mengekalkan dasar monetari sedia ada atas faktor ketidakpastian mengenai perkembangan Brexit. Kegagalan Perdana Menteri Britain Theresa May untuk memenangi konsesi utama dari Kesatuan Eropah untuk menyelamatkan perjanjian Brexit beliau telah menambah kebimbangan mengenai prospek ‘no-deal’ Brexit. Manakala Bank of Japan juga dijangka mengekalkan dasar mereka ekoran inflasi di Jepun tidak berada di dalam sasaran bank pusat serta ekonominya menyusut paling banyak dalam empat tahun pada suku tahun ketiga.


Prestasi Pound Tercorot, GBP/USD Terus Turun Lebih Rendah

Pound Sterling pamerkan prestasi tercorot berbanding mata wang utama yang lain pada dagangan Khamis semalam dihimpit oleh data ekonomi yang kurang memberangsangkan selain daripada ketidaktentuan Brexit.
Bacaan awal pertumbuhan Keluaran Dalam Negara Kasar (KDNK) UK untuk suku ketiga mencatatkan kenaikan seperti jangkaan. Namun beberapa data ekonomi lain yang diterbitkan bersama seperti pengeluaran perindustrian dan pembuatan UK mencatatkan bacaan yang lemah.
Hal ini dilihat menambah tekanan buat dagangan Pound yang masih dibelenggu kebimbangan terhadap rundingan Brexit yang terus goyah di antara UK dan Kesatuan Eropah (EU).
Walaupun beberapa mata wang utama lain berjaya didagangkan meningkat berbanding US dolar semalam, namun sebaliknya berlaku pada Pound apabila terus menyusut.
Pada carta pasangan mata wang GBP/USD, harga kekal meneruskan penurunan selepas menguji paras ketinggian 1.33000 pada Rabu lalu.
Dagangan semalam melihatkan harga yang bergerak di bawah paras halangan Moving Average 50 (MA50) pada rangka masa 1 jam pergerakan harga menunjukkan trend kekal bearish.
Harga telah turun melepasi zon RBS (resistance become support) 1.32000-1.31500 sehingga paras terendah harian mencecah sekitar 1.31100 pada penghujung sesi New York.
 Dagangan yang bersambung pada sesi Asia hari ini (Jumaat) bergerak perlahan dan mendatar pada paras penutupan harga sesi sebelumnya dengan jangkaan penurunan harga akan diteruskan.
Zon RBS sekitar 1.30600 akan menjadi zon sokongan buat harga sebelum penurunan lebih lanjut dilihat akan kembali menuju ke paras tumpuan 1.30000.
Sebaliknya jika harga membuat kenaikan semula, paras 1.32000 pada zon tumpuan akan menjadi rintangan dan akan memberikan isyarat perubahan trend pada carta GBP/USD.
Seterusnya zon resistance 1.33000 akan kembali diuji untuk pelabur menilai reaksi harga pada zon penting tersebut.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pasaran Komoditi Terus Tertekan Disebabkan Peningkatan Nilai US Dolar

Emas terus membuat kejatuhan pada Rabu berikutan pengukuhan matawang US dollar yang dipacu oleh pasaran bon di Amerika Syarikat. Harga emas di Comex jatuh 0.86% setakat ini ke paras $1,321.50 per ounce.
Harga emas dinilai dalam US dollar dan menjadi semakin mahal apabila nilai US dollar meningkat. Hal ini kerana pemegang matawang lain memerlukan wang yang lebih banyak untuk membeli emas apabila nilai US dollar meningkat. Disebabkan itu, apabila US dollar menguat seringkali harga emas jatuh disebabkan permintaan yang semakin berkurangan.
Hasil Bon 10-tahun kerajaan AS (US 10-year Treasury Yields) setakat ini merekod kenaikan 1.12% dengan kadar melepasi 3% di paras 3.017% setakat pada pukul 10.59 malam.
 Logam berharga sering menjadi pilihan pelabur ketika pasaran berisiko sebagai salah satu pilihan penyimpan nilai kekayaan. Begitu juga apabila pasaran optimis seringkali harga komoditi berharga membuat penurunan.
Selain daripada kejatuhan emas, perak juga membuat penurunan dengan platinum dan kuprum turut jatuh.
Harga minyak mentah membuat penurunan pada Selasa sehinggalah pada awal sesi AS pada hari ini. Harga minyak Brent ketika ini berada di sekitar $72.62 setong, manakala minyak WTI berada di sekitar $67.49 setong.
Kejatuhan harga minyak mentah disebabkan peningkatan inventori di Amerika Syarikat di mana data EIA (Energy Information Administration) merekodkan peningkatan 2.17 juta tong pada minggu lalu. Pasaran pada awalnya hanya menjangka kenaikan yang lebih rendah iaitu 1.6 juta tong.


GBP/USD Papar Kenaikan Atasi Ketinggian Minggu Lalu

Pergerakan pasaran mendatar sementara pelabur menunggu keputusan mesyuarat FOMC pada awal pagi Khamis nanti yang diramalkan untuk Federal Reserve (Fed) sekali lagi akan membuat kenaikan yang agresif buat kali kedua sebanyak 75 mata asas dengan akan mencetuskan pergerakan drastik buat US dolar.
Namun tumpuan akan terarah dahulu untuk bacaan bagi data keyakinan pengguna Amerika Syarikat (AS) pada sesi New York malam ini (Selasa) yang bakal memberikan gambaran awal terhadap kadar inflasi dengan ramalan angka bacaan terbaru sedikit menyusut berbanding bacaan bulan sebelumnya.
Dengan penyusutan US dolar yang masih berterusan, mata wang Pound dilihat berjaya didagangkan meningkat berbanding US dolar pada awal minggu semalam.
Pelabur tetap waspada untuk dagangan Pound sementara tumpuan terhadap mesyuarat Bank of England (BOE) pada minggu hadapan yang berkemungkinan bakal menolak untuk melakukan kenaikan kadar faedah yang lebih besar pada Ogos sebaliknya kekal dengan jangkaan peningkatan sebanyak 25 mata asas.

Meneliti pergerakan harga bagi pasangan mata wang GBP/USD,  harga pada mulanya dilihat bergerak mendatar pada sesi dagangan Asia semalam namun bersambung ke sesi Eropah harga memulakan peningkatan semula sehingga berjaya mengatasi paras ketinggian minggu lalu.
Namun, harga yang mencatatkan kenaikan harian sekitar 130 pips itu yang mencapai paras sekitar 1.20850 gagal untuk meneruskan kenaikan lebih tinggi sebelum menyusut semula pada dangangan sesi New York untuk menutup dagangan di sekitar 1.20400.
Bersambung pada sesi dagangan Asia pagi ini (Selasa), harga dilihat meneruskan lagi peningkatan menghampiri paras ketinggian 1.21000 yang merupakan zon rintangan tumpuan bakal diuji.
  Pergerakan harga masih dinilai kekal dalam trend bullish di mana harga bergerak di atas paras sokongan Moving Average 50 (MA50) pada rangka masa 1 jam di carta GBP/USD.
Untuk jangkaan kenaikan lebih tinggi yang bakal diteruskan, paras halangan 1.21000 bakal ditembusi untuk harga catatkan paras ketinggian terbaru 4 minggu dengan sasaran untuk peningkatan seterusnya adalah menuju zon 1.22000 pula.
Sebaliknya, jika harga menunjukkan corak perubahan trend bearish semula selepas ini, paras sokongan awal pada 1.20000 dilihat akan diuji terlebih dahulu sebelum memaparkan corak penurunan harga yang lebih jelas.
Seterusnya, penurunan yang lebih lanjut harga bakal menuju pula ke paras 1.19400 untuk diuji sebelum meneruskan penyusutan yang lebih rendah menuju ke paras 1.18800.
Untuk tempoh lebih panjang bagi pergerakan menurun harga dijangkakan akan kembali semula ke zon support tumpuan pada 1.18000.
Lihat pada gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Penuh News Mesyuarat FOMC, US Dolar Terus Tertekan

Berdasarkan laporan terkini mesyuarat Federal Open Market Committee (FOMC) pagi tadi, kadar faedah di kekalkan pada 1.25%
Kesemua ahli mesyuarat bersepakat untuk mengekalkan kadar faedah dengan undian 9-0 selari dengan keadaan ekonomi semasa dan tiada sebarang isyarat bank pusat akan naikkan kadar dalam masa yang terdekat.
Melalui data-data ekonomi lepas, ahli jawatankuasa melaporkan pasaran pekerjaan kekal teguh dengan data pengangguran yang semakin menurun, di tambah pula dengan hasil pendapatan isi rumah dan pelaburan dalam sektor perniagaan yang terus berkembang.
 Bank Pusat juga menjelaskan, risiko terhadap keseimbangan ekonomi dalam masa terdekat ini tidak begitu membimbangkan, namun perkembangan inflasi akan sentiasa di teliti dari semasa ke semasa.
Sebelum ini para pelabur meragui tentang waktu kenaikan kadar faedah berikutan data inflasi yang jatuh sedikit daripada sasaran 2%. Namun begitu, kebanyakannya menyokong pandangan bahawa inflasi akan naik dalam jangka masa sederhana. Justeru, bank pusat masih di jangka akan menaikkan kadar faedahnya tahun ini.
Berdasarkan laporan semalam juga, kita dapat lihat nada hawkish yang bersifat sederhana berikutan kadar inflasi yang tidak mencapai sasaran.The Fed di jangka akan melaksanakan pengecilan penyata imbangan dan mengusulkan kenaikan kadar faedah pada September depan.
Perlaksanaan ini penting bagi menentukan hala tuju ekonomi US serta meyakinkan pasaran. Secara keseluruhan, kenyataan bank pusat boleh dutafsirkan sebagai ‘dovish’ sekaligus membenam US dolar pagi tadi.


Sentimen Terkini Pasaran Kewangan Pada Sesi Dagangan Asia

Matawang safe-haven yen melonjak naik manakala matawang Kanada menyusut dalam awal pasaran Asia selepas presiden US Donald Trump menggabaikan usaha G7 dan berlaku pertikaman lidah antara Trump dengan Perdana Menteri Kanada.
Matawang yen mengukuh sebanyak 0.15 peratus kepada 109.40 yen berbanding US dolar.
Persidangan G7 yang diadakan di Kanada telah menimbulkan kekhuatiran terhadap hubungan perdagangan dan tarif antara Trump dan pemimpin lain. Presiden US telah memuatkan kata-kata beliau di Twitter yang menyatakan sokongan terhadap komuniti tersebut namun melancarkan serangan terhadap Perdana Menteri Kanada, Trudeau.
Trump telah menimbulkan rasa tidak senang terhadap Kesatuan Eropah, Kanada, dan Mexico dengan pengenaan tarif ke atas keluli dan import aluminium. Walaubagaimanapun, G7 dijangka akan tetap memastikan pasaran kewangan bergerak lancar walaupun di tengah-tengah ke khuatiran perang perdagangan global.
 Dolar Kanada telah menyusut 0.35 peratus kepada C$1.2975 kerana kekhuatiran Trump mungkin akan menggugurkan perjanjian NAFTA. Selain itu, matawang Mexico peso juga jatuh iaitu dengan 0.2 peratus kepada 20.340.
Matawang Euro tidak banyak berubah dan masih mencatat pengukuhan.
Pasaran kini memberi tumpuan pada perjumaapan Trump dengan pemimpin Korea Utara, Kim Jong Un di Singapura pada keesokan hari.
Indeks US dolar berbanding enam matawang utama menyusut keparas 93.37 setakat jam 9.50 pagi.


NZD Menjunam Awal Sesi Asia, Data Inflasi di UK dan Kanada Akan Menjadi Tumpuan Seterusnya

Matawang dolar Amerika didagangkan sederhana semalam namun sedikit meningkat selepas laporan dovish oleh bank pusat Eropah memberi peluang untuk USD kembali mengukuh berbanding Euro.
Euro yang sebelum ini didagangkan meningkat kembali mengalami kejatuhan semalam selepas laporan bahawa beberapa penggubal dasar European Central Bank (ECB) berpendapat unjuran ekonomi bank pusat adalah terlalu optimistic.
Kebimbangan terhadap unjuran tersebut adalah berikutan faktor pertumbuhan ekonomi di China yang masih dilihat lemah dan juga isu ketegangan hubungan dagang menurut empat sumber yang berlainan.
Pasaran akan memberi tumpuan pada data sektor perkilangan dan perkhidmatan di Eropah pada Khamis untuk isyarat perkembangan pada pertumbuhan di kawasan tersebut.
Aussie pula masih kekal berada dalam kelompok dagangan berisiko selepas minit mesyuarat yang dikeluarkan menyatakan bank pusat Australia bakal menurunkan kadar faedah pada masa akan datang berdasarkan data inflasi dan kadar pengangguran yang berada pada tahap kurang menyenangkan.
Pound Sterling merosot pada dagangan Selasa selepas laporan akhbar bahawa rundingan Brexit antara kerajaan Perdana Menteri Theresa May dan parti pembangkang Buruh masih belum mendapat kesepakatan.
 Kemerosotan dagangan GBP semalam tidak begitu ketara disebabkan laporan data pekerjaan UK yang dikeluarkan semalam adalah positif.
Sesi pasaran Eropah petang ini juga akan memberi tumpuan terhadap data inflasi di UK yang akan dikeluarkan pada jam 4.30 petang. Dengan jangkaan bacaan data yang meningkat akan menyokong dagangan semasa buat Sterling.
Pada sesi pasaran Asia pagi ini melihatkan kejatuhan pada matawang dolar New Zealand selepas data inflasi dikeluarkan pada jam 6.45 pagi. Indeks harga pengguna untuk suku tahun pertama kekal di paras 0.1% seperti bacaan sebelum ini namun meleset daripada jangkaan kenaikan kepada 0.3% oleh pasaran.
Penurunan harga pada dagangan NZD berbanding dolar USD menunjukkan harga menjunam sekitar 100 pips sejurus selepas data inflasi dikeluarkan.
Dan pada sebelah malam pula, data ekonomi di Kanada akan menghiasi pasaran kewangan. Data inflasi dan juga imbangan dagangan Kanada akan memberi impak terhadap dagangan semasa Loonie.
Tumpuan pelabur juga akan terarah kepada data pertumbuhan GDP di China hari ini pada jam 10 pagi ini. Bacaan data akan turut memberi impak terhadap dagangan komoditi terutamanya dolar AUD. Pelabur juga akan menilai tahap kesihatan pada ekonomi China yang mempengaruhi pertumbuhan ekonomi global.


Pergerakan Pasaran Matawang Dan Komoditi Pada Hari Khamis

Pasaran Matawang
US dolar didagangkan pada paras tertinggi 1 minggu berbanding matawang utama pada hari Khamis berikutan keyakinan pembuat dasar terhadap kenaikan kadar faedah.
Indeks US dolar yang mengukur kekuatan matawang greenback berbanding matawang lain didagangkan pada 90.01 setakat jam 10.30 a.m.
Matawang USD menyusut berbanding matawang yen kepada 107.27. Manakala AUD/USD didagangkan susut sebanyak 0.06% pada 0.7799. Matawang EUR/USD susut sedikit sebanyak 0.01% kepada 1.2282.
Pasaran kini memberi tumpuan pada minit mesyuarat bank pusat Eropah pada petang ini.
 Pasaran Komoditi
Harga minyak terus jatuh pada hari Khamis berikutan pengukuhan US dolar. Namun kejatuhan harga sedikit terbatas disebabkan pengurangan inventori minyak mentah U.S.
Harga minyak WTI jatuh kepada $60.98 setong dan Brent jatuh kepada $64.87 setong setakat jam 10.30 a.m.
Matawang US dolar mengukuh ke paras tertinggi lebih 1 minggu berbanding matawang utama yang lain pada penutupan hari Khamis. Hal ini disebabkan komen yang bersifat ‘hawksh‘ daripada pembuat dasar mengenai kadar faedah.
Harga emas terus mengalami penyusutan berikutan pengukuhan US dolar. Kini harga emas berada pada paras harga $1,326.20.


Yellen Bakal Pandu Arah EUR/USD Lebih Tinggi

Seperti yang dijangkakan, sentimen ekonomi Jerman tinjauan ZEW yang diterbitkan pada sesi Eropah semalam meningkat lebih tinggi berbanding jangkaan.
Faktor ini turut menyokong pengukuhan mata wang Euro dalam pasaran namun dilihat tidak memberi impak yang begitu ketara terhadap pergerakan harga seperti yang dipaparkan pada carta pasangan mata wang EUR/USD.
Kenaikan harga dilihat lebih dipacu oleh penyusutan US dolar yang dipengaruhi oleh ucapan calon Setiausaha Perbendaharaan Amerika Syarikat (AS) Janet Yellen semalam.
Yellen menggesa penggubal undang-undang untuk bertindak lebih besar dalam pakej bantuan ekonomi dan tidak terlalu risaukan tentang hutang. Situasi yang telah dijangkakan sebelum ucapannya lagi telah meredakan sentimen berisiko pasaran dan memberi kesan penyusutan buat US dolar.
Harga pada carta EUR/USD pada Selasa telah menunjukkan tanda-tanda awal untuk perubahan trend bullish selepas harga membuat kenaikan lebih tinggi di atas paras 1.21000 dan juga melepasi paras halangan Moving Average 50 (MA50) pada rangka masa 1 jam pergerakan harga.
Paras ketinggian dicapai di atas paras 1.21400 di sesi New York sebelum harga menutup dagangan lebih rendah dan perlahan.
 Bersambung di sesi Asia pagi ini (Rabu), harga dilihat menyambung kenaikan semula untuk menuju ke zon SBR (support become resistance) sekitar 1.21500-1.21800.
Kenaikan lebih tinggi dilihat akan menuju pula ke zon SBR seterusnya pada 1.22200 dan juga 1.22500.
Namun jika kenaikan gagal diteruskan sebaliknya harga membuat penurunan semula di bawah paras 1.21000, trend penurunan harga berkemungkinan akan bersambung semula sehingga penghujung minggu menuju zon support 1.20000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Emas Perlahan Pulih Dari Kejatuhan Selepas Berita NFP Lalu

Kenapa harga emas jatuh merudum pada penutup dagangan penghujung minggu lalu?
Pasaran ketika sesi terakhir itu memberi tumpuan pada penerbitan laporan data pekerjaan NFP Amerika Syarikat (AS).
Walaupun bacaan agak bercampur, namun pasaran dilihat memberi reaksi terhadap pertambahan pekerjaan yang kukuh pada bulan Mei mengatasi angka ramalan.
Justeru, pengukuhan US dolar telah kembali memberi tekanan kepada harga emas yang susut semula.
Dapat dilihat pada carta XAU/USD yang mengukur nilai emas berbanding US dolar, harga yang berlegar perlahan pada ketinggian zon 1980.00 telah menjunam hingga ke zon tumpuan sebelumnya iaitu 1950.00.
Menyambung pembukaan dagangan di awal minggu semalam, harga yang bermula di zon 1950.00 meneruskan penurunan hingga ke sekitar 1940.00.
Sesi New York menyaksikan lantunan harga emas berlaku selepas US dolar susut ekoran bacaan data tinjauan ISM bagi sektor perkhidmatan AS yang sedikit suram.
 Dagangan bersambung pada hari ini (Selasa) memaparkan pergerakan perlahan harga emas di paras sokongan Moving Average 50 (MA50) pada rangka masa 1 jam di carta XAU/USD tersebut sementara pelabur menanti petunjuk selanjutnya.
Jika lonjakan semalam berjaya diteruskan hari ini, pelabur boleh menjangkakan kenaikan untuk menuju zon rintangan 1980.00 yang turut diuji minggu lalu.
Melepasi rintangan itu akan mendorong kenaikan selanjutnya menuju paras tumpuan penting iaitu 2000.00.
Namun jika harga emas menjunam semula, paras terendah dicecah semalam berkemungkinan akan kembali dituju semula harga.
Jika tembus lebih rendah, sasaran terarah kepada paras tumpuan sebelum ini iaitu pada support 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sedar Tak Sedar Dah Lebih 800 Pips GBP/USD Melonjak

Prestasi yang dipamerkan Pound Sterling menuju penghujung minggu ini agak mengejutkan pasaran apabila berjaya mengukuh semula selepas pada mulanya dijangka untuk terus merosot.
Pengumuman pembelian bon kerajaan oleh Bank of England (BOE), tidak membuatkan Pound melemah, sebaliknya terus mendorong peningkatan mata wang Britain itu.
Penganalisis melihat situasi campur tangan kerajaan UK dalam pasaran dengan mengumumkan pemotongan cukai berskala mega telah mendorong jangkaan untuk bank pusat lebih agresif dalam melaksanakan pengetatan dasar monetari selepas ini.
Namun, buat masa ini Pound masih cemerlang memaparkan pengukuhan berbanding US dolar yang menyusut lemah pada dagangan penutup suku ketiga tahun 2022 ini.

Dapat diperhatikan harga pada carta pasangan mata wang GBP/USD telah melakukakn lonjakan dari zon terendah sepanjang masa 1.04000 sehingga ke paras 1.12000 hari ini, dengan rekod kenaikan lebih 800 pips!
Pada dagangan Khamis semalam, harga papar penurunan di sesi Asia namun disokong oleh paras sokongan Moving Average 50 (MA50) pada rangka masa 1 jam di carta GBP/USD sebelum harga menyambung lonjakan sekitar 350 pips ke paras 1.11000 pada penghujung sesi New York.
 Kenaikan harga telah diteruskan pada sesi Asia pagi ini (Jumaat) ke paras 1.12000 sebelum berundur semula ke sekitar 1.11000.
Dengan corak yang dipaparkan, harga dilihat lebih cenderung untuk meneruskan kenaikan lebih tinggi melepasi rintangan 1.12000 dan melanjutkan ke paras 1.13000 sebelum zon 1.14500 menjadi tumpuan seterusnya.
Sebaliknya, jika harga membuat penurunan, zon sokongan terhampir harga terlihat pada sekitar 1.09000 yang sebelum ini menjadi rintangan buat harga.
Penurunan lanjut selepas isyarat bearish dinilai semula bakal menjangkakan harga untuk kembali semula ke zon support 1.04000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kegoyahan US Dolar Terus Menyokong Kenaikan Emas

US dolar masih lagi didagang berhampiran paras terendah tujuh bulan lalu yang memberi sokongan kepada harga emas sejak 24 jam lepas.
Harga emas mengekalkan pengukuhan semasa sesi US pada Selasa dengan menguji paras ‘resistance‘ di kawasan $1,260 dengan US dolar masih gagal mendapat sebarang sokongan atau ‘catalyst‘ (pemangkin).
Citarasa kepada risiko merosot selepas kejadian serangan di Manchester di mana emas menguji paras $1264.
Keyakinan perniagaan di Jerman meningkat ke paras tertinggi sejak 1991, di mana sektor pembuatan merekod pertumbuhan terpantas dalam masa enam tahun. Perbelanjaan pengguna, pelaburan dan eksport kesemuanya menyumbang kepada pertumbuhan pada suku pertama sekaligus membantu ekonomi berkembang 0.6%.
Indeks keyakinan IFO yang dikeluarkan sebentar tadi mengukuh ke paras 114.6 pada Mei dari 113 pada April dan melebihi jangkaan pasaran. Data ini mengukur keadaan semasa dan jangkaan sektor perniagaan di Jerman.
 Indeks komposit secara keseluruhan tidak berubah pada Mei di paras 56.8 yang masih di paras tertinggi enam tahun lalu.
Indeks PMI sektor pembuatan Zon Eropah meningkat ke paras 57.0 dari 56.7 pada April. Bacaan kali ini lebih dari jangkaan 56.5 dan merupakan bacaan tertinggi 73 bulan lalu.
Manakala indeks sektor perkhidmatan merosot ke paras terendah dua bulan lalu dari 56.4 kepada 56.2 dan lebih rendah dari jangkaan 56.5.
Matawang Euro mencapai paras tertinggi enam bulan lalu berbanding US dolar pada Selasa yang didorong pengukuhan data ekonomi Zon Eropah, manakala Sterling masih lagi rendah berikutan serangan di Manchester semalam.
Secara keseluruhan, trend dalam pergerakan US dolar, hasil bon dan juga citarasa kepada risiko (risk-appetite) akan terus mendominasi trend pergerakan harga emas dalam jangka pendek kecuali US dolar memulih secara mendadak.


Analisis Teknikal EUR/JPY – Timeframe H1 – 19/3/2018

Jika diperhatikan, pergerakan EUR/JPY bearish sejak minggu lalu dan kini hampir mencecah 200 pips penurunan. Harga EUR/JPY gagal untuk breakout support mingguan yang berada di sekitar harga 129.60 dan mulai kembali retrace ketika ini.
 Dijangkakan sekiranya ia masih gagal untuk breakout Key Resistance 130.60, EUR/JPY masih dalam mood bearish. Sekiranya breakout Key Support 129.60, target yang berpotensi dicapai adalah sekitar harga 129.10 atau lebih rendah 128.64 bagi membentuk new LL.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD/CAD Kembali Pamer Penurunan Selepas Capai Paras Tertinggi 4 Tahun

Harga minyak mentah catat pemulihan pada dagangan penghujung minggu ini dengan kenaikan sekitar 20%. Minyak mentah WTI kembali diniagakan di atas paras $25 dolar setong semula selepas cecah penurunan di bawah paras $20 dolar pada minggu ini.
Kenaikan harga minyak mentah pada Jumaat turut disokong oleh kenyataan Presiden Amerika Syarikat Donald Trump yang memberi isyarat campur tangan beliau dalam isu perang harga antara Arab Saudi dan Rusia pada “masa yang sesuai”.
Beliau menyatakan akan mencari jalan penyelesaian untuk masalah pertikaian antara dua negara pengeluar minyak terbesar dunia itu.
Perkembangan positif ini turut memberi sokongan terhadap dagangan matawang dolar Kanada dalam pasaran yang sensitif terhadap perubahan harga minyak mentah.
Jika diperhatikan pergerakan harga pada carta pasangan matawang USD/CAD, Loonie mula mengukuh dengan menekan harga turun semula selepas mencapai kenaikan ke paras tertinggi sejak Januari 2016.
Paras ketingian sekitar 1.46600 yang dicapai semalam itu kembali menunjukkan penurunan harga semula sehingga bersambung pada dagangan hari ini.
Sejak awal sesi Asia lagi, harga telah mula menunjukkan penurunan dan telah bergerak lebih rendah di bawah paras sokongan Moving Average 50 (MA50) yang memberi isyarat awal perubahan trend harga.
 Penurunan kini menuju paras 1.42700 untuk harga menguji zon RBS (resistance become support) tersebut sebelum penurunan lebih rendah harga.
Penurunan seterusnya berkemungkinan kembali menguji zoin RBS pada sekitar paras 1.40000.
Namun jika harga gagal melepasi zon RBS 1.42700, harga berkemungkinan menyambung semula kenaikan dan menguji paras ketinggian semalam.
Jika  kenaikan lebih tinggi harga berjaya lepasi paras 1.46900, harga akan mencatatkan paras ketinggian terbaru 17 tahun.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Potensi Penurunan 120 Pips GBP/JPY Jika Dagangan Sterling Terus Merosot

Pound Sterling dilihat sebagai matawang paling berisiko untuk didagangkan pada minggu ini berikutan beberapa faktor yang memberi tekanan terhadap matawang British tersebut.
Antara faktor utama yang menjejaskan dagangan GBP adalah ketidaktentuan politik yang melanda Britain. Pemilihan pemimpin baru bagi menggantikan Theresa May akan berlangsung pada minggu ini dan calon utama yang dilihat menjadi pilihan adalah Boris Johnson.
Berdasarkan data ekonomi pula, data pertumbuhan GDP UK yang dikeluarkan semalam mencatatkan bacaan yang menurun berbanding angka sebelum ini dan juga jangkaan pasaran.
Pada sesi pasaran Eropah hari ini pula, pelabur menumpukan fokus terhadap laporan data pekerjaan di Britain di mana indeks purata pendapatan dan kadar pengangguran menjadi perhatian. Data yang dikeluarkan dilihat positif dengan bacaan bagi indeks purata pendapatan sedikit tinggi iaitu 3.1% berbanding jangkaan penurunan 2.9% oleh pasaran. Manakala kadar pengangguran kekal di paras 3.8% tidak berubah seperti bacaan sebelumnya.
Secara teknikal, dapat dilihat pergerakan harga pada chart pasangan matawang GBP/JPY gagal meneruskan kenaikan pada minggu lalu dengan harga mula menunjukkan tanda-tanda penurunan.
Matawang safe-haven Yen pula bakal mendapat permintaan kembali berikutan ketegangan perang dagang antara Amerika Syarikat dan China masih berlanjutan. Trump menyatakan akan meneruskan tindakan kenaikan kadar tarif terhadap China jika rundingan bersama Presiden Xi Jinping gagal mencapai kesepakatan pada persidangan negara G20 di Osaka Jepun, penghujung bulan ini.
Dapat dilihat harga pada GBP/JPY yang membuat kenaikan semalam menguji paras resistance MagicR1 pada indicator Moshed Magic Line semalam kembali membuat penurunan ke paras support sekitar 137.500.
Dagangan yang bersambung pada sesi Asia hari ini melihatkan harga cuba membuat kenaikan menguji paras Magic Pivot 137.753 hari ini sehingga awal sesi pasaran Eropah bermula dan mencecah paras resistance 138.033 (MagicR1) selepas laporan pekerjaan UK dikeluarkan sebentar tadi.
 Jika harga terus membuat kenaikan, harga bakal menguji paras ketinggian yang dicapai semalam sekitar 138.200 yang turut berada pada zon SBR (support become resistance) terdekat.
Kenaikan seterusnya dijangka akan menuju ke paras SBR seterusnya pada 138.500 yang juga merupakan paras resistance (MagicR2) pada indicator Moshed Magic Line hari ini.
Namun jika dagangan GBP kekal lemah, harga berkemungkinan akan kembali ditekan semula sehingga ke paras yang lebih rendah. Penurunan awal akan cuba melepasi paras terendah dagangan harian semalam pada 137.500.
Penurunan lebih rendah bakal menguji semula zon support pada 136.600 yang gagal ditembusi harga pada dagangan awal Jun ini dan mencatatkan sekitar 120 pips penurunan harga ke paras tersebut dari paras Magic Pivot hari ini.
Lihat gambar chart pasangan matawang GBP/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 137.257, 136.977, 136.481.
Paras resistance: 138.033, 138.529, 138.809.


Harga Minyak Global Terus Tertekan Dengan Data Terbaru Dari AS

The Energy Information Administration (EIA) atau Pengurusan Informasi Tenaga di US melaporkan inventori minyak mentah yang meningkat sebanyak 5.0 juta tong pada minggu berakhir 17 Mac berbanding pengurangan 0.2 juta tong yang dicatatkan sebelum itu.
Jangkaan kepada data kali ini ialah kenaikan 1.9 juta tong.
 Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
Data terbaru inventori minyak mentah yang dikeluarkan oleh Institut Petroleum Amerika (API) juga merekodkan penambahan stok yang tinggi sebanyak 4.5 juta pada minggu berakhir 17 Mac kepada 533.6 juta tong seperti yang dilaporkan pada Selasa.
Inventori berada di tahap yang membimbangkan apabila pengeluaran minyak mentah AS telah meningkat lebih daripada 8 peratus sejak pertengahan 2016 kepada hampir lebih 9.1 juta tong sehari.


Ekonomi Eropah Menuju Kemelesetan, EUR/USD Bakal Turun Lepasi Paras Terendah Minggu Lalu

Sentimen bagi matawang Euro terus kekal berisiko sehingga dagangan bersambung pada minggu ini dengan pergerakan harga bagi matawang Eropah itu dilihat lemah berbanding beberapa matawang utama yang lain pada carta harga.
Suntikan dana bernilai €750 bilion Euro pada minggu lalu dilihat gagal memberi sokongan terhadap matawang Euro untuk mencatat pemulihan ekoran kesan penularan wabak Coronavirus di Eropah semakin membimbangkan.
Itali antara yang memaparkan statistik terburuk kini telah mencatatkan angka kematian dan jangkitan virus COVID-19 yang lebih tinggi mengatasi negara China.
Data PMI pembuatan dan perkhidmatan yang akan diterbitkan pada Selasa juga turut diramalkan merosot berikutan aktiviti ekonomi yang semakin terjejas.
Pada dagangan minggu lalu, pergerakan harga pada carta pasangan matawang EUR/USD mempamerkan corak penurunan yang jelas sehingga penghujung minggu melengkapkan siri penurunan harga untuk 2 minggu berturut-turut.
Pada Jumaat, harga dilihat gagal melepasi penurunan pada zon support sekitar 106.500 yang telah diuji pada hari sebelumnya walaupun harga berjaya mencecah penurunan terendah pada 1.06300.
Sesi Asia pada pagi ini melihatkan harga telah membuat kenaikan hampir 100 pips namun masih bergerak di bawah paras halangan Moving Average 50 (MA50) yang menunjukkan harga masih kekal dalam trend bearish.
 Jika harga kembali menyambung penurunan semula, zon support 1.06500 akan kembali diuji untuk harga meneruskan penurunan lebih rendah.
Harga yang berjaya breakout zon support tersebut bakal mencatatkan paras terendah terbaru berkemungkinan ke paras support pada April 2017 yang lalu sekitar 1.05700.
Namun jika harga membuat kenaikan lebih tinggi melepasi halangan dimanik MA50, harga berkemungkinan memberikan isyarat perubahan trend.
Kenaikan harga akan menuju paras 1.08000 dan menguji zon SBR (support become resistance tersebut) sebelum meneruskan kenaikan ke paras lebih tinggi.
Zon SBR pada 1.1000 dijangka akan menjadi destinasi tumpuan bagi kenaikan harga yang seterusnya.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


EUR/USD Akhirnya Berjaya Breakout Zon Resistance 1.13700

Menerusi analisis yang dikongsikan semalam berkenaan dagangan pasangan matawang EUR/USD, harga dilihat menguji zon resistance pada paras 1.13700.
Namun, susulan daripada kenyataan dovish oleh Pengerusi FED, Powell yang telah melemahkan nilai matawang USD, harga telah mengambil kesempatan untuk menembusi zon resistance tersebut sebelum membuat kenaikan ke paras lebih tinggi dan mencatatkan paras ketinggian semasa yang baru pada chart EUR/USD.
Dagangan pada hari ini pula menyaksikan harga pantul kembali membuat penurunan ke paras Magic Pivot 1.1378 untuk menguji zon resistance semalam.
Jika USD terus didagangkan lemah bersambung hingga sesi pasaran New York malam ini, harga berkemungkinan hanya membuat pembetulan harga (correction) sebelum menyambung semula kenaikan ke paras resistance pada indicator Moshed Magic Line.
Namun jika harga kembali bergerak lebih rendah semula dari paras 1.13700 sebelum ini, berkemungkinan harga akan turun menuju pula ke zon RBS (resistance become support) sekitar paras 1.13300 atau lebih rendah lagi ke paras 1.13000.
 Lihat sendiri gambar chart EUR/USD berserta paras tumpuan yang telah digariskan untuk mendapatkan analisis yang lebih jelas.

Pantau juga paras tumpuan pada indicator Moshed Magic Line yang sering menjadi destinasi tarikan harga.
Paras support: 1.1354, 1.1320, 1.1296.
Paras resistance: 1.1411, 1.1435, 1.1469.


Harga Minyak Kekal Stabil, Penganalisis Khuatir Terhadap Krisis Politik Timur Tengah

Harga minyak kekal stabil pada hari Jumaat didorong oleh pemotongan pengeluaran minyak yang diketuai oleh OPEC dan Russia. Selain itu, turut mendorong menstabilkan harga minyak ialah, permintaan yang masih kukuh walaupun dihimpit dengan peningkat pengeluaran minyak syal U.S.
Minyak mentah WTI (West Texas Intermediate) bagi kontak penghantaran Disember jatuh daripada $57.80 kepada $57.05 pada awal pagi Jumaat iaitu kejatuhan sebanyak 0.26% setakat jam 10.30 pagi. Harga semasa kini bergerak di atas paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London kini berada di sekitar $63.80 setong iaitu kekal stabil setakat jam 10.10 pagi dan mula menunjukkan penurunan sedikit. Harga ini masih menghampiri bacaan harga tertinggi 2 setengah tahun lalu iaitu pada $64.65 setong.
 Menurut penganalisis yang mendorong peningkatan harga ke paras tertinggi 2 tahun lalu ialah disebabkan usaha OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018. Mereka dijangka akan melanjutkan lagi tempoh perjanjian sehingga akhir tahun depan.
Dalam masa yang sama, harga yang tinggi juga didorong oleh permintaan yang kukuh dalam pasaran minyak dan ketegangan politik yang semakin memuncak.
Goldman Sachs Bank U.S memberi amaran harga pasaran minyak mungkin menghadapi turun naik harga yang ketara berikutan ketegangan politik di timur tengah yang semakin memuncak terutamanya di Arab Saudi dan Iran. Ditambah pula dengan peningkatan pengeluara minyak U.S.
OPEC akan bermesyuarat di Vienna,Austria pada 30 November ini dan dijangka akan melanjutkan perjanjian pemotongan pengeluaran minyak.